Saopštenje za javnost – 13. Jul – Plantaže\nsa XXVI sjednice Odbora direktora „13 jul -Plantaže“ a.d., Podgorica\nOdbor direktora je detaljno razmotrio rezultate u proizvodnji za prvih osam mjeseci ove godine. Konstatovano je da su rezultati izuzetno dobri, posebno u uslovima djelovanja korona virusa. U 2020. godini, do polovine mjeseca septembra, proizvedeno je:\n13 mil.kg vinskog grožđa\n1,5 mil.kg stonog grožđa\n850 hiljada kg breskve i nektarine\n5,0 mil. flaša vina i prirodnih rakija\nOvakvi rezultati su ostvareni zahvaljujući izuzetnim naporima zaposlenih i menadžmenta, na svim nivoima. Proizvodni rezultati, u cjelokupnoj primarnoj proizvodnji, omogućavaju da se stvore potrebne zalihe za proizvodnju finalnih proizvoda i održanje kompanije na globalnom tržištu u sljedećoj godini. Bez ovakve primarne proizvodnje svi napori u oblasti prodaje bili bi bespredmetni.\nKorona virus je sasvim razorio tržište vina na svjetskom nivou, po raznim osnovama. Ipak, i u takvim uslovima naša služba prodaje i marketinga je ostvarila dobre rezultate, zahvaljujući blagovremenom strategijskom pristupu u ovom segmentu poslovanja. Ukupan pad prihoda od prodaje vina i prirodnih rakija je gotovo 40%. Najveći pad je ostvaren na domaćem tržištu od 62%, zbog pada prometa u turizmu, što je još jedan dokaz da preko 90% naših proizvoda u Crnoj Gori konzumira turista-stranac, dok su ino tržišta ostvarila mnogo manji pad od 15% do 25%. Izuzetno dobri poslovni rezultati ostvareni su u proizvodnji i prodaji stonog grožđa (index 180), breskve i nektarine (index 260), ribe i riblje mlađi (index 108).\nUprkos činjenici da je došlo do drastičnog pada prihoda, Plantaže su uspjele da iz tekućih priliva, ostvarenih prodajom svojih proizvoda i usluga, izmire preko 19,0 mil.€ obaveza, i to: prema dobavljačima 7,3 mil.€, u budžet države uplate 4,5 mil.€, za neto zarade, 620 stalno zaposlenih i preko 600 zaposlenih na sezonskim poslovima 6,1 mil.€ i 1,1 mil.€ za dospjele anuitete prema bankarskom sektoru. Uz sve teškoće i neizvjesnosti, realizovane su investicije u vrijednosti više od 2,0 mil.€.\nNa navednoj sjednici Odbor direktora se detaljno upoznao sa konačnim „Izvještajem o reviziji godišnjeg finansijkog izvještaja AD „13 jul Plantaže“ za 2018. godinu“. Poslije detaljne analize Izvještaja zaključeno je da će se preduzeti sve mjere iz njegove nadležnosti i u najkraćem roku dostaviti DRI plan aktivnosti za realizaciju izdatih preporuka, sa sadržajem mjera, nosiocima aktivnosti i rokovima. Sa navedenim ciljem, na Sjednici je usvojena „Odluka o utvrđivanju smjernica po pitanju aktivnosti iz Izvještaja o reviziji godišnjeg finansijskog izvještaja “13 jul Plantaže“ ad Podgorica za 2018. godinu od strane DRI“. U tom dokumentu su detaljno razrađene sve mjere i aktivnosti, koje treba da preduzme i ispuni Odbor direktora i menadžment u roku od šest mjeseci, za otklanjenje konstatovanih nepravilnosti i datih preporuka.\nZbog izraženog interesovanja javnosti u vezi vansudskog poravnanja sa „OMP Engeenering DOO Podgorica, konstatovano je da je u toku proces realizacije ove odluke, jer zaključeno poravnanje ima više pravno proceduralnih elemenata koji se u narednom periodu trebaju sprovesti, o čemu će crnogorska javnost biti pravovremeno informisana.\nOdbor direktora je, u okviru svoje nadležnosti, izvršio sve potrebne pripreme za održavanje predstojeće Skupštine akcionara. Isto tako dat je nalog mendžmentu da obavi adekvatne operativne aktivnosti, kako bi se Skupština održala uz poštovanje svih mjera NKT.\nNajšira javnost je zapazila da se, u dužem vremenskom periodu, a posebno posljednja dva mjeseca, vodi besomučna kampanja protiv Plantaža kao kompanije. To što su kritike (često neosnovane) upućivane Odboru direktora i/ili menadžmentu manje je važno od nemjerljivog softverskog gubika, koji je u najširem poslovnom kontekstu nanijet ovoj kompaniji. Akteri ovih kampanja (ni)jesu imali u vidu da od njenog poslovanja zavisi direktno ili indirektno (u raznim krugovima) 20 hiljada gradjana Crne Gore, kao i dobrim dijelom imidž poslovanja u našoj državi. Separatni politički interesi nijesu uzimali u obzir ekonomsku važnost kompanije za našu državu. No, bez obzira na sve to ova crnogorska, jedna od rijetkih ( ili jedina!) globalnih kompanija, čije se vino pije u preko 40 zemalja svijeta, na gotovo svim kontinentima, će savladati sve aktuelne teškoće i biti i dalje najprepoznatljiviji crnogorski brend.


Sberbanka razmišlja o tužbi protiv Todorića\nBeta 31. maja 2017. 10:30\nPoletaev je u intervjuu za današnje izdanje dnevnika rekao da su mu Todorićevi dugo lagali prezentirajući mu nepotpune bilanse. On je dodao da su izgubili poverenje, a ono je temelj za nastavak spašavanja. Zbog toga i razmišljaju o tužbi protiv porodice Todorić.\n„Prva zamerka odnosi se na profesionalnost tima koji vodi proces, što je bitno s obzirom na vrlo jaku konkurenciju trgovačkih lanaca. Važno je znati da je potrebno na tom području imati menadžment koji ima iskustva u tom segmentu u ovom važnom razdoblju za kompaniju. Izgleda da toga sada nema u Agrokoru“, rekao je Poletaev.\nPremijeru je takodje kazao da što se tiče novog kredita Agrokoru, smatra da koncernu treba manje novca za likvidnost i da treba pronaći „jeftiniji način finansiranja kompanije nego što je kroz ‘roll up'“.\n„Trenutni predlog ‘roll-up’ za nas nije prihvatljiv jer smo mi najviše izloženi, za 1,1 milijardu evra“, naglasio je Poletaev.\nPoletaev je bio u ponedeljak u Zagrebu na razgovorima o nastavku finansiranja posrnulog koncerna Agrokor, koji čeka novi kredit za nastavak poslovanja.


Saopštenje sa 131. sjednice Vlade Crne Gore\nDatum objave 25.07.2019 19:23 | Autor SLUŽBA ZA ODNOSE S JAVNOŠĆU VLADE CRNE GORE\nU cilju sprovođenja Zakona o bezbjednosti hrane i usaglašavanja sa pravnom tekovinom Evropske unije u oblasti prirodne mineralne i izvorske vode, Vlada je donijela Uredbu o zahtjevima za stavljanje na tržište prirodne mineralne i izvorske vode.\nU skladu sa Zakonom o državnoj upravi, Vlada je donijela Uredbu o dopuni Uredbe o povjeravanju dijela poslova Uprave za inspekcijske poslove Glavnom gradu Podgorica i opštinama Andrijevica, Berane, Bijelo Polje, Gusinje, Kolašin, Mojkovac, Nikšić i Rožaje. Dopunom se spisku opština kojima se povjerava inspekcijski nadzor nad eksploatacijom riječnih nanosa iz vodotoka dodaje i opština Tuzi, kako bi rijeka Cijevna bila efikasnije zaštićena od nelegalne eksploatacije.\nUtvrđen je Prijedlog odluke o donošenju Izmjena i dopuna Državne studije lokacije „Arsenal” Tivat. Izradom Izmjena i dopuna DSL, kojim su integralno sagledani i analizirani svi elementi namjene i organizacije korišćenja prostora, stvoreni su uslovi za izgradnju i podsticanje daljeg razvoja šireg područja. Kroz Izmjene i dopune DSL su obezbjeđeni uslovi za valorizaciju ovog prostora, uz poštovanje smjernica koje proizilaze iz zakonske regulative i svih dokumenata koji se odnose na zaštitu prirode i kulturnog nasljeđa. Dokument je pripremljen po postupku predviđenom Zakonom o planiranju prostora i izgradnji objekata, uključujući i sprovedenu javnu raspravu, kao i kompletnu proceduru vezanu za stratešku procjenu uticaja na životnu sredinu.\nVlada je dala saglasnost za prodaju nepokretnosti sa investicionim ulaganjima, u Opštini Bar, u svojini Države Crne Gore, subjekt raspolaganja Vlada Crne Gore, radi izgradnje ekskluzivnih objekata turizma, i to hotela kategorije pet zvjezdica. Riječ je zemljišnoj parceli ukupne površine 29.071 m², u zahvatu DUP „Topolica III” – Izmjene i dopune. Tim povodom, zadužena je međuresorskaTenderska komisija da sprovede postupak prodaje nepokretnosti putem prikupljanja ponuda, pri čemu je minimalna cijena zemljišta u postupku prodaje 132,00 eura po m². Kao jedan od kvalifikacionih uslova za učešće na tenderu predviđeno je dostavljanje od strane ponuđača Pisma o namjerama, potpisanog sa renomiranom kompanijom koja u svom vlasništvu ili suvlasništvu i pod upravljanjem ima najmanje dva hotela i/ili rizorta u kategoriji od minimum pet zvjezdica. Minimum investicionih ulaganja je određen u iznosu od 50 miliona eura za period od 5 + 3 godine. U raspravi je naglašeno da Bar, kao turistička destinacija, nema ni jedan hotel visoke kategorije sa 5 zvjezdica, te da bi izgradnja takvog hotela doprinijela bržem razvoju opštine i države u cjelini.\nVlada je prihvatila Statut „Naučno-tehnološkog parka Crne Gore” društva sa ograničenom odgovornošću. „Naučno-tehnološki park Crne Gore” društvo sa ograničenom odgovornošću, osnovano je kao višečlano društvo, radi podsticanja i povezivanja inovativnih, naučnih, preduzetničkih i privrednih kapaciteta u Crnoj Gori i opšteg ekonomskog razvoja Crne Gore.


06.05.2017. 08:18 > 13:35\nPremijer Srbije Aleksandar Vučić poručio je danas, na otkrivanju spomenika Podunavskim Švabama stradalim na kraju II svetskog rata, da samo time što potujemo tuđe žrtve možemo imati pravo da tražimo poštovanje naših žrtava.\nPremijer je podsetio da je početkom 20. veka u Bačkom Jarku živelo 2.127 Nemaca, 47 Mađara i dvoje Srba, dok u tom mestu danas žive gotovo samo Srbi, većinom žive ljudi koji su došli iz Bosne i Hercegovine, neki spasavajući se od ustaškog noža.\n- Na ovoj našoj zemlji, u Srbiji, svako ko je pozvan nije gost, već je domaćin. Mi ne biramo ljude po veri i nacionalnosti, već po poštenju i dobroti - poručio je Vučić.\n- I vama, nemački prijatelji, kažem da ste ovde jednako dobrodošli - rekao je Vucić i ukazao na potrebu međusobnog poštovanja i da zajedno gradimo mnogo drugačiju budućnost nego što nam je bila prošlost.\nVučić je poručio da moramo da vodimo odgovornu politiku, a to je poštovanje svih drugih, uvažavanje svih drugih žrtava, ali i naših ali i pre svega sa pogeldom u budućnost - naše dece naših unučića.\n- Ovo je vaša zemlja, osećajte se na svome i ponašajte se na takav način - rekao je Vučić obraćajući se Hansu Supricu, predsedniku Saveza udruženja Podnuvskih Švaba Nemačke.\n- Živelo srpsko nemačko prijateljstvo - Živela Nemačka, Živela Srbija - završio je Vučić.


Hoće li četvorodnevna radna sedmica postati svetski trend? - Energija Balkana\nHoće li četvorodnevna radna sedmica postati svetski trend?\nNa Islandu je eksperiment četvorodnevne radne nedelje postigao ogroman uspeh, podstičući ovakva istraživanja širom sveta. Radnici koji su učestvovali u eksperimentu na Islandu su izjavili da im je ovakav način rada poboljšao, dosta, društveni život, kao i međuljudske i porodične odnose.\nIspitivanja efekata četvorodnevne radne nedelje na Islandu pokazala su ogroman uspeh i dovela do toga da su mnogi radnici prešli na kraće radno vreme.\nProbni balon, u kojima su radnicima isplaćivani isti iznosi za kraće radne sate, odvijao se između 2015. i 2019. godine. Produktivnost je ostala ista ili poboljšana na većini radnih mesta, rekli su istraživači.\nNiz drugih ispitivanja se sada sprovodi širom sveta, uključujući Španiju i kao i kompaniju Unilever na Novom Zelandu.\nNa Islandu je ovaj eksperiment, koji su vodili gradsko veće Rejkjavika i nacionalna vlada na kraju obuhvatio više od 2.500 radnika, što iznosi oko 1% radne populacije ostrva. Bilo je obuhvaćeno više radnih mesta, uključujući predškolske ustanove, kancelarije, pružaoce socijalnih usluga i bolnice. Mnogi od njih prešli su sa 40-satne sedmice na 35 ili 36-satnu sedmicu, rekli su istraživači iz britanske konsultantske kuće think tanka Autonomy i Udruženja za održivu demokratiju (Alda) na Islandu.\nRezultati istraživanja su navela sindikate da pregovaraju o obrascima rada, tako da je sada već 86% islandske radne snage prešlo na kraće radne sate za istu platu, ili će steći pravo na to, rekli su istraživači.\nRadnici navode da osećaju manje stresa i da nisu izloženi riziku od sagorevanja. Kažu, takođe, da su se njihovo zdravstveno stanje i odnos privatnog i poslovnog života poboljšali. Takođe su izvestili da imaju više vremena da provode sa porodicom, bave se hobijima i završavaju kućne poslove.\n„Ova studija pokazuje da je najveći ikada na svetu eksperiment kraće radne nedelje u javnom sektoru po svim merilima bilo ogroman uspeh. To pokazuje da je javni sektor zreo za to da bude pionir kraćih radnih nedelja – a lekcije se mogu naučiti i za druge vlade”, kaže Vil Strong, direktor istraživanja u Autonomy.\nGudmundur Haraldson, istraživač iz kompanije Alda kaže da nam „islandsko kraće putovanje u radnoj nedelji govori ne samo da je moguće raditi manje u moderno doba, već da su moguće i progresivne promene”.\nŠpanija se odlučila na pilot projekat četvorodnevne radne nedelje za kompanije, delom i zbog izazova koronavirusa.\nI gigant robe široke potrošnje Unilever pruža osoblju sa Novog Zelanda šansu da smanji svoje radno vreme za 20%, bez smanjivanja plate u probnom periodu.\nU maju je, u izveštaju koji je o četvorodnevnoj radnoj nedelji objavljen u Londonu sugerisano da bi manje radnih sati moglo smanjiti ugljenični otisak u Velikoj Britaniji.\nTagovi: Island, posao, Radna nedelja, radnici, radno vreme, Unilever\nPrevPRETHODNOPrijave na NIS-ov konkurs Zajednici zajedno do 6. avgusta\nSLEDEĆEPolitika a ne ekologija zamutile Drinu zbog HE Buk BijelaNext\nSrbija zaslužuje još bolji i uspešniji EPS


Uređivanje s3:e11 / Stefan Petrović / ZOOMER - Zoomer\nZoom newsDruštvoZOOMGledajPolitikaZOOM StoryUREĐIVANJE\nAutor/ka: Nemanja Marinović\nStefan je “onaj mali što je uspeo da uradi intervju sa Štulićem!” , a u novom Uređivanju razgovaramo o tome kako mladi, profesionalni novinari u Srbiji vide medijske manipulacije na primeru top5 tema koje su obeležile početak godine. Naravno, počevši od slučaja Đoković.\nPrethodni članakMelburn: Novakova pobeda ili poraz Australije\nSledeći članakTrening rutina Stevana Filipovića\nRatković: Svako stariji od devet godina treba da primi vakcinu protiv HPV virusa\nNemanja Marinović - 21. januar 2022.\nAleksandar Pašalić - 21. januar 2022.\nČitaj Nemanja Marinović - 20. januar 2022. 0\nJedna od najvažnijih vesti koja je pogodila Srbiju jeste (ne)učešće Novaka Đokovića na Australian Open-u. Imali smo priliku da australijski pravni sistem...\nČitaj Aleksandar Pašalić - 22. januar 2022. 0\n"Na papiru mrtvo slovo". Boro, jedan si od retkih koji su uspeli da uđu u legendu, a potom da...


CEP: Da li su građani javnoj upravi na prvom mestu? | EurActiv Serbia\nU Beogradu je 25. februara održan prvi dan hibridne regionalne konferencije "Građani na prvom mestu". Događaj je organizovao Centar za evropske politike (CEP), u saradnji sa još pet regionalnih organizacija sa Zapadnog Balkana u okviru Think for Europe mreže.\nKonferencija je deo WeBER2.0, regionalne inicijative posvećene osnaživanju civilnog društva i građana kako bi bili spremniji da prate i kontrolišu proces reforme javne uprave.\nTamara Srzentić, ministarka javne uprave Crne Gore, rekla je u svom uvodnom obraćanju kako "kada se zajednica okupi radi rešavanja problema, sve je moguće". Ona je dodala i da se dešava nekada da planiranje i implementacija politika nisu dobro "povezane".\n"Implementirane politike se mogu uporediti sa automobilom koji je labavo povezan sa točkovima - nećete stići tamo gde ste želeli i na svom putu ćete povrediti mnoge ljude", rekla je Srzentić.\nSrzentić je rekla kako bi politike trebalo praviti "započinjući sa korisnicima", odnosno, imati njih u prvom planu. "Vlada to ne može sama - ako ste deo zajednice, što smo svi mi, možemo pomoći vladama u stvaranju društva koje svima nama koristi", rekla je Srzentić.\nProgramska direktorka CEP-a, Milena Lazarević, je skrenula pažnju kako se čini da vlade u regionu reforme sprovode samo "zbog Brisela", a ne zbog svojih građana. "Kroz mnoge slučajeve se može videti da, kada se donose zakoni i razmatraju politike, nacrti se šalju Briselu i međunarodnim akterima, ali javne konsultacije, koje bi trebalo da budu srž procesa, često se ne održavaju", rekla je Lazarević.\nLazarević je istakla kako je jedna od ideja WeBER2.0 inicijative da se promovišu "šampioni iz regiona", uprave koje najbolje rade u službi građana, kao primeri dobre prakse za ostale. Ona je dodala da tek "kada budemo izašli iz kriznog perioda pandemije, mi ćemo videti da li su vlade napredovale, ili zapravo nazadovale, naročito kada je u pitanju transparentnost u donošenju odluka i trošenja budžetskih sredstava".\nUprava koja dobro funkcioniše je ona u kojoj su procesi i institucije kreirane tako da zadovoljavaju potrebe društva koristeći resurse koje imaju na raspolaganju, rekla je direktorka za strategiju i Tursku u Generalnom direktoratu Evropske komisije za proširenje i susedsku politiku (DG NEAR), Mirjam Feran.\n"Želimo da kreiramo sistem koji je zasnovan na partnerstvu koje funkcioniše u oba smera – i prema civilnom društvu i prema upravi. Ovaj odnos je osetljiv jer ponekad postoje prepreke, a ponekad i zablude. Stoga, bitno je izgraditi poverenje između civilnog društva i uprave", rekla je i dodala da ga nije lako izgraditi.\n"Pitanja rada sa vladom, upravom i poboljšanja funkcionisanja javne uprave, kao i sama važnost transparentnosti i inkluzivnosti je nešto na čemu i zemlje EU neprestano rade, jer to nikada ne staje", rekla je Feran.\nHata Kujraković, studentkinja iz Sarajeva, koja je govorila kao predstavnik omladine, rekla je da su mladi celog regiona mnogo razočarani situacijom. "Pogledajmo oko sebe – šta vidimo? Vidimo mlade, obrazovane ljude koji masovno napuštaju svoje zemlje. Ovo je posledica problema sa kojima smo suočeni. Istraživanje pokazuje da su korupcija, nezaposlenost, loš životni standard i nedostatak bilo kakvih izgleda da će se to promeniti glavni razlozi za preseljenje u inostranstvo", rekla je.\nMladi su naročito frustrirani i obeshrabreni kada vide da kako se u javnom sektoru zapošljava preko veze. "Jako je demorališuće kada vidimo da sav novac, trud, vreme koje smo uložili u obrazovanje i lični razvoj, žrtve koje smo podneli – jednostavno, nisu dovoljni jer nemamo 'vezu'. Zbog ovog osećaja očaja čini se da nam ostaje samo još jedno – otići", rekla je Kurjaković.\nGregor Virant, direktor SIGMA – zajedničke incijative OECD-a i Evropske unije čiji je cilj da podrži reformu administracije zemalja koje se nalaze u procesu pristupanja EU je naglasio kako su "očekivanja brzine napretka na putu u EU u regionu visoka".\n"Moramo shvatiti da se stvari neće dogoditi preko noći: reforme su dug proces. Ne treba da precenjujemo ono što se može učiniti za dve godine, ali ni da potcenjujemo ono što se može učiniti za 10 godina", zaključio je Virant.\nFoto: Branko BiraccInes Peras-Likodric


► Kiprijanović podneo prijavu protiv Šešeljevog vozača zbog napada palicom\nPredsednik beogradskog odbora Dveri Jugoslav Kiprijanović izjavio je danas da je podneo krivičnu prijavu protiv vozača predsednika Srpske radikalne stranke i poslanika Vojislava Šešelja, Stojka Stojanovića, zbog incidenta ispred Skupštine Srbije koji se desio pre sednice o Kosovu, kada ga je Stojanović napao bejzbol palicom.\nKiprijanović je novinarima kazao da je Stojanović izveo akt za koji do danas nije bilo reakcije nadležnih državnih organa pa je bio prinuđen da, kako je naveo, kao fizičko lice podnese tu prijavu Trećem osnovnom javnom tužilaštvu u Beogradu po članu Krivičnog zakonika koji podrazumeva ugrožavanje opasnim oruđem pri tuči ili svađi.\n"Iako je prošlo skoro mesec dana nijedan državni organ nije postupio po službenoj dužnosti zbog ovog događaja. Da podsetim, bila je u pitanju posebna sednica Narodne skupštine Srbije na temu Kosova i Metohije na koju dolazi kompletan državni vrh", rekao je Kiprijanović i dodao da je taj incident morao da ima epilog od nadležnih, a ne po privatnoj prijavi kao da je došlo do, kako je ocenio, neke tuče ili nesporazuma na ulici.\nOn je naveo da se čitav incident desio tako što je Šešelj naredio svom vozaču da krene da gazi poslanike Dveri i to, kako je dodao, u prisustvu pripadnika MUP-a, BIA i Kobri.\n"Toliko je bilo snimaka da je jasno da je čovek naprosto iz čista mira izvukao palicu ispod sedišta i nagrnuo na mene, ja sam u tom momentu stajao sa strane, čak nisam ni bio na ulici, snimao sam telefonom čitav događaj", rekao je Kiprijanović.\nOn je naveo da to nije usamljen slučaj i da je odbačena krivična prijava člana Predsedništva Dveri Marka Radulovića koju je podneo protiv zamenika predsednika opštine Majdanpek zbog otuđenja telefona dok je snimao organizaciju odlaska na miting "Budućnost Srbije" 19. aprila u Beogradu.\n"Postoji desetoro ljudi koji su na različite načine bili fizički prebijani ili zlostavljani od političkih neistomišljenika", rekao je Kiprijavnović i podsetio da za prebijanje jednog od lidera Saveza za Srbiju Borka Stefanovića, kao i studenata i odbornika koji su bili organizatori protesta "Jedan od pet miliona" ne postoji sudski epilog.\nOn je naveo da je MUP podneo prijave i protiv nekoliko funkcionera Dveri, kao što je slučaj sa predsednikom Izvršnog odbora Borkom Puškićem koji je dobio prijavu za nasilje prilikom izbora u Lučanima, zatim člana Izvršnog odbora Aleksandra Novakovića za upad u zgradu Radio-televizije Srbije tokom protesta "Jedan od pet miliona".\nKiprijanović je dodao i da je član Predsedništva te stranke Aleksandar Tanasković optužen da je usmerio latentnu pretnju predsedniku Skupštine opštine Čačak, kako kaže, tako što mu je "poslao poljubac".\n"Dakle očigledno je da ovaj režim sprovodi ozbiljnu represaliju nad političkim neistomišljenicima. Ono što nas zabrinjava u svemu tome je da ulazimo u fazu kada se podela na zakonodavnu, izvršnu i sudsku vlast praktično briše, jednostavno sudska vlast, tužilaštva i sudovi postaju instrument za pritisak na političke neistomišljenike", rekao je Kiprijanović.\nPredsednik Udruženja za zaštitu ustavnosti i zakonitosti Savo Manojlović naveo je da taj slučaj otkriva da u Srbiji ne postoji kultura dijaloga, već potpuno urušavanje institucija, kao i apsolutno poništavanje slobode izražavanja i mišljenja.\nU krivičnoj prijavi Kiprijanović je za svedoke pozvao lidera Dveri Boška Obradovića, lidera radikala Vojislava Šešelja i šeficu obezbeđenja Skupštine Srbije Natašu Milenković.\nIncident ispred Skupštine Srbije dogodio se 27. maja kada je Šešeljev vozač napao Kiprijanovića bejzbol palicom.\njugoslav kiprijanović /\nBožović (DS): Performansi Dveri pomažu Vučiću\nPoslanik Demokratske stranke (DS) Balša Božović izvinio se danas u svoje ime zbog akcije Pokreta Dveri ispred Skupštine Srbije u subotu i izrazio žaljenje i čuđenje zbog toga što...\nSavez za Srbiju, PSG i Dveri pozivaju građane večeras na protest u Beogradu povodom doktorata Malog\nSavez za Srbiju, Pokret slobodnih građana (PSG) i Dveri pozvali su danas građane da se u 18 časova na Platou ispred Filozofskog fakulteta u Beogradu pridruže protestu profesora i studenata.\nPoslanici Dveri traže ispitivanje doktorata Nebojše Stefanovića i Jorgovanke Tabaković\nPoslanici Dveri u Skupštini Srbije zatražili su od Ministarstva prosvete da pokrene postupak preispitivanja doktorskih disertacija Nebojše Stefanovića i Jorgovanke Tabaković, navodeći da,...\nObradović: SzS spreman da razgovara s delegacijom EU o pomeranju izbora\nPredsednik Dveri Boško Obradović izjavio je danas da je delegacija Evropskog parlamenta dobrodošla u Srbiji, ali da su opozicionari okupljeni u Savezu za Srbiju spremni s njima da razgovaraju...\nDveri: Obradović dobio spor protiv Informera\nPokret Dveri saopštio je danas da je Viši sud u Beogradu prvostepenom presudom obavezao dnevni list Informer i njegovog glavnog urednika da isplate lideru tog pokreta Bošku Obradoviću 100.000...


Susret ambasadorke dr Snežane Janković sa predstavnicima srpskog rasejanja u Hanoveru – RASEJANJE.info\n04.12.2021 03.12.2021 Katarina\tAleksandar Perković, Ambasada Republike Srbije u Berlinu, Ambasador dr. Snežana Janković, Crkva Sv. Save u Hanoveru, Donja Saksonija, Hanover, Nemačka, protojerej-stavrofor Branislav Čortanovački, protonamesnik, susret\nAmbasadorka dr Snežana Janković (u sredini) sa sveštenicima i delom srpkse dijaspore u Donjoj Saksoniji\nFoto: ambasda Republike Srbije u Berlinu\nPrilikom nedavne zvanične posete Donjoj Saksoniji, ambasador Srbije u Berlinu dr Snežana Janković je imala sastanak sa predstavnicima srpskog rasejanja, koji žive u ovoj nemačkoj pokrajini. Na sastanku, koji se održao u hramu Svetog Save u Hanoveru, bilo je reči o potrebama i položaju srpske zajednice u Hanoveru i Donjoj Saksoniji, koja broji nekoliko hiljada naših građana. Predstavnici hrama Svetog Save i dijaspore govorili su o svojim aktivnostima sa ciljem da dodatno ojačaju vidljivost naše zajednice u ovoj nemačkoj pokrajini, ali i da doprinesu unapređenju bilateralnih odnosa sa Donjom Saksonijom u oblasti privrede, kulture i sporta.\nAmbasador Janković je zahvalila prisutnima na njihovom dugogodišnjem angažovanju u ostvarenju važnih ciljeva za srpsku zajednicu u ovoj pokrajini. Upoznala ih je sa projektima podrške dijaspori koje pruža Uprava za saradnju s dijasporom i Srbima u regionu i Ministarstvo spoljnih poslova Srbije, pozivajući ih na saradnju sa ambasadom prilikom organizacije značajnih manifestacija. Zahvalivši na gostoprimstvu protonamesniku hrama Svetog Save Aleksandru Perkoviću i protojereju-stavroforu Branislavu Čortanovačkom, ambasadorka je izrazila želju za održavanjem bliskih kontakata i saradnje sa predstavnicima srpskog rasejanja iz dijaspore iz Donje Saksonije.\n← Osnivanje Dečjeg pozorišta u Švajcarskoj\nPredstavnici srpske ambasade u Ankari učestvovali na humanitarnom bazaru →\nU Beču otvorena izložba posvećena Miloradu Paviću\n21.11.2021 22.11.2021 Katarina\nHO Svi za Kosmet 11500 za Rajkovu crkvu u Prizrenu i pokrenuta Vaskršnja akcija\n24.03.2021 24.03.2021 Katarina\nDelegacija Arhiva Vojvodine kod vladike Andreja\n17.08.2021 17.08.2021 Katarina


(VIDEO) Duško Kuliš ima novi hit: Meraklijski prizvuk Besplatne\nPoznati bosanskohercegovački folk pjevač, kompozitor i tekstopisac Duško Kuliš ima novi hitU prostorijama Muzičke produkcije BHRT-a nedavno je završena pjesma Besplatna koju izvodi Duško Kuliš. Autor teksta i muzike je Duško Kuliš, a aranžman pored Kuliša potpisuje i Ashar Kurtović, pod čijom je producentskom palicom i teklo snimanje ove pjesme. Kako kaže pjevač, pjesma Besplatna odiše meraklijskim prizvukom koji približava i dočarava manir kafanskog ambijenta. Uz izvanredno muziciranje članova orkestra Muzičke produkcije BHRT-a i vrhunske prateće vokale, ova pjesma ima šansu da postane veliki hit te da, bez obzira na naslov Besplatna postane ona najskuplja na svim druženjima i dernecima Bosne i Hercegovine i regiona. Saradnju sa Muzičkom produkcijom BHRT-a ojačao je i sjajan koncert koji je u novembru 2018. godine Duško Kuliš održao u okviru projekta „Studio N“. Tada se i rodila ideja o snimanju singla koji je jučer predstavljen javnosti. Iz bogate saradnje sa Muzičkom produkcijom ove televizijske kuće izašli su i drugi veliki hitovi ovog pjevača kao što su Suzo moja, Suzana , Bez tebe je gorko vino ...


Iako je prethodnih dana pompezno najavljena ova posjeta ipak nije zvanična i odvijala se u privatnom ugostiteljskom objektu, čiji je vlasnik jedan od kumova Milorada Dodika, Budimir Stanković. Prema nezvaničnim izvorima, Dodik je od Orbana tražio da mu pomogne kako bi već naredne godine na Bečkoj berzi obezbjedio novi kredit i zaduženje za Republiku Srpsku u iznosu od jedne milijarde KM.\nPrivatna posjeta mađarskog premijera Viktora Orbana sa saradnicima Banjaluci, odnosno Miloradu Dodiku završena je bez zvaničnih izjava.\nIako je prethodnih dana pompezno najavljena ova posjeta ipak nije zvanična i odvijala se u privatnom ugostiteljskom objektu, čiji je vlasnik jedan od kumova Milorada Dodika, Budimir Stanković.\nPomenuti objekat nalazi se između Banjaluke i Laktaša.\nŠta su bile zvanične teme tih razgovora nije poznato.\nPrema nezvaničnim izvorima, Dodik je od Orbana tražio da mu pomogne kako bi već naredne godine na Bečkoj berzi obezbjedio novi kredit i zaduženje za Republiku Srpsku u iznosu od jedne milijarde KM.\nOvom radnom sastanku i ručku prisustvovao je i premijer Republike Srpske Radovan Višković.\nDodik je Orbanu pokazao i porodičnu destilaciju “Agro destil” u Laktašima, gdje se proizvodi “Đedova rakija”. Orbana je upoznao i sa sinom Igorom, a zajedno su i nazdravili. Ostaje da se vidi da li je sklopljen neki privatni biznis.\nIzostalo je i zvanično saopštenje sa sastanka, ali je na tviter nalogu SNSD-a, kako Srna prenosi navedeno da Republika Srpska i Mađarska nastavljaju odličnu saradnju i da je to zaključeno na sastanku srpskog člana Predsjedništva BiH Milorada Dodika i predsjednika Vlade Republike Srpske Radovana Viškovića sa predsjednikom Vlade Mađarske Viktorom Orbanom i mađarskim ministrom spoljnih poslova Peterom Sijartom.\n“Zahvalni smo za razumijevanje Mađarske koje ima za Republiku Srpsku i uvijek smo tu da ugostimo naše dobre prijatelje”, objavljeno je na Tviter nalogu SNSD-a, koji je prenijela Srna.\nNEWER POSTDrskost bahatih moćnika i sramni napadi na novinare\nOLDER POSTOpao nivo vodostaja rijeke Bosne u Doboju


RTCG - Radio Televizija Crne Gore - Nacionalni javni servis :: Kulturna galaksija :: Arheološke aktivnosti na lokalitetima sa stećcima prioritet\n22. 11. 2019. 19:13 >> 19:12 0\nArheološke aktivnosti na lokalitetima sa stećcima prioritet\nMinistar kulture Aleksandar Bogdanović rekao je da su tekuće konzervatorsko-arheološke aktivnosti na lokalitetima sa stećcima prioritet kada su u pitanju mjere iz oblasti kulture na durmitorskom području.\nKako navode, Bogdanović je boravio danas u posjeti opštinama Šavnik i Žabljak, tokom koje se sastao sa lokalnim rukovodstvom i predstavnicima ustanova kulture.\nTokom susreta sa predsjednikom Opštine Šavnik Mijomirom Vujačićem i njegovim saradnicima, više riječi bilo je o ulaganjima u objekte kulture na tom području.\nNaglašeno je kako je nedavna obnova Kuće Pekića bila uspješna, tim prije jer su u njoj već održane i prve umjetničke smotre.\n"U narednom periodu potrebno je osmisliti dodatne programe, kako bi taj objekat bio valorizovan u potpunosti", naglasio je Bogdanović.\nTokom razgovora sa predsjednikom Opštine Žabljak Veselinom Vukićevićem i rukovodiocima lokalnih ustanova kulture, u fokusu su bile tekuće aktivnosti u Barama Žugića i Novakovićima, gdje su u toku mjere na konzervaciji nekropola sa stećcima.\n"Vlada Crne Gore u navedene je aktivnosti tokom dvije posljednje godine uložila 30 hiljada eura, što će biti nastavljeno i u periodu koji slijedi", rekao je Bogdanović.\nBogdanović je predložio rukovodstvu Opštine Žabljak da razmotri inicijativu o uspostavljanju muzeja posvećenog kulturi i istoriji durmitorskog kraja, što bi, kako je naglasio, naišlo i na podršku Ministarstva kulture.\nOn je poručio rukovodstvu lokalnih ustanova kulture da pripremaju i konkurišu projektima kod Ministarstva kulture, pri čemu je predložio i da u njihovu realizaciju bude uključen što veći broj lokalnih umjetnika.\n"Tokom današnjih posjeta, posebno smo govorili o tekućim projektima - u prvom redu onim koji teku u kontinuitetu, a tiču se arheoloških i konzervatorskih mjera na više lokaliteta sa nekropolama stećaka. Samo u posljednje dvije godine u tu svrhu uložili smo 30.000 eura i sigurno je da ćemo i dogodine nastaviti sa tim mjerama", dodao je Bogdanović.\nBogdanović se sa današnjim sagovornicima saglasio da radovi na svim lokalitetima moraju biti obavljeni što temeljnije.\n"Uz to, moja današnja poruka je i da u potpunosti stojimo na raspolaganju lokalnim ustanovama kulture - ovdje smo bili i kako bi ih motivisali da nam prijave svoje projekte i da zajedno radimo na kreiranju kulturne ponude kao dodatnog segmenta namijenjenog ne samo lokalnom stanovništvu, već i sve brojnijim posjetiocima durmitorskog kraja", zaključio je Bogdanović nakon današnjih posjeta.\nAleksandar Bogdanović Žabljak Šavnik Stećci\n"Mještani Šaranaca 15 dana odsječeni od svijeta"\n10:15 Revija "Mjuzikl - filmska rapsodija" u KIC-u


Energyobserver - MEKŠEJN: GRČKA TREBA DA BUDE LIDER NA BALKANU, DA NORMALIZUJE ODNOSE SA KOSOVOM\nU autorskom tekstu za briselski portal EUObserver, Mekšejn je ocenio da bi posle normalizacije odnosa sa Skopljem, sledeći korak Atine trebalo da bude normalizacija odnosa sa Kosovom.\nMekšejn podseća da se ove godine navršava 200 godina od početka borbe Grka za nezavisnost od Otomanskog carstva, i ocenjuje da bi tu godišnjicu Grčka mogla da proslavi tako što bi preuzela vođstvo na Zapadnom Balkanu, koji je od "najveće važnosti" za američkog predsednika Džozefa Bajdena.\n"Kao i Grčka kada se posle 1821. delom, ali ne u potpunosti oslobodila turske dominacije, i Kosovo ostaje pod pritiskom Srbije, koja uživa podršku Rusije, i koja u poslednjoj deceniji vodi globalnu kampanju da spreči puno prizanje Kosova kao članice UN", piše Mekšejn.\nBivši britanski ministar navodi da je ruski predsednik Vladimir Putin pokušao da omete i normalizaciju odnosa Atine i Skoplja, "pošto Kremlj mrzi ideju da male zapadnobalkanske državice, kao što je Severna Makedonija, budu potpuno integrisane u EU, a u dogledno vreme i u NATO, poput baltičkih država ili drugih bivših sovjetskih kolonija u Evropi".\nGrčki premijer Kirijakos Micotakis "ignorisao je Putina i sopstvene grčke nacionaliste po pitanju Severne Makedonije. Sada ima priliku da preuzme pravo evropsko liderstvo na Zapadnom Balkanu", piše Mekšejn.\n"Atina je već učinila veliki korak napred normalizacijom odnosa sa Severnom Makedonijom. Sledeći korak, a koji bi pozdravio i Vašington, bila bi normalizacija odnosa Kosovom", naveo je Mekšejn\nTo bi, prema njegovim rečima, imalo podršku američkog predsednika Džozefa Bajdena i većine vlada članica NATO, a ujedno bi "poslalo signal Putinu i (turskom predsedniku Redžepu Tajipu) Erdoganu da je Zapadni Balkan deo Evrope".\n"Konačno, to bi bio signal Srbima da je vreme da se okrene novo poglavlje posle ratova 90-ih na Zapadnom Balkanu. Srbija može da ima jaku budućnost kao dinamična evropska država u partnerstvu sa državama sa kojima je nekada činila komunističku Jugoslaviju", ocenio je Mekšejn.\nMekšejn navodi da bi, "tako što bi radio u partnerstvu sa Grčkom, i kao Francuska i Nemačka posle 1945. godine, ponudio ruku pomirenja Kosovu, Beograd mogao da postane deo rešenja za Zapadni Balkan, umesto da bude prepreka regionu da se približi EU".\n"200 godina nakon što je Grčka krenula u proces pretvaranja u istinski deo Evrope, Atina kao partner i saveznik Vašingtona može da pomogne svojim zapadnobalkanskim susedima da postignu isti cilj", ocenio je Mekšejn.


Radnički gostuje lideru - OK Radnički Kragujevac\nOdbojkaši Radničkog su u velikom stilu završili kalendarsku godinu, vezavši četiri trijumfa. Nakon jednomesečne pauze, kragujevačkog superligaša očekuje najteži ispit, gostovanje lideru na tabeli, ekipi Crvene zvezde, koja će ih ugostiti u SC „Voždovac“ u petak 28. januara u okviru četrnaestog kola BPŠ Superlige. U prvom prvenstvenom susretu, Beograđani su na parketu SBB hale Jezero slavili retultatom 3:1.\nOčekujemo nastavak prvenstva i uz sve probleme koje smo imali sa koronom, nadam se da spremni ulazimo u završni deo šampionata. Čeka nas izuzetno teško gostovanje prvoplasiranoj Crvenoj zvezdi, ali je to za nas i veliki izazov. Prve utakmice nakon duže pauze su uvek nepoznanica što se tiče forme, ali uvek treba biti optimista, najavio je derbi u Beogradu, šef stručnog štaba Radničkog Željko Bulatović.\nPočetak utakmice je zakazan za 18:30 časova.\nPrethodni članakAleksa Brđović u podcastu Odbojkaškog saveza Srbije\nSledeći članakU Kraljevo po peti trijumf u nizu\nRadnički spreman da uzme meru i drugom „večitom rivalu“


Održana tribina o bezbednosti u saobraćaju | Dunav Televizija\nDve medalje za srpske dzudiste u Taškentu\nNaslovna Vesti Društvo Održana tribina o bezbednosti u saobraćaju\nBezbednost u saobraćaju je odgovornost svakog od nas pojedinačno i za njeno povećanje pored represivnih mera, od važnosti su i preventivne kampanje na kojim će se ukazati na značaj poštovanja saobraćajnih propisa, čime štitimo i sebe i druge, istaknuto je danas na Tribini o bezbednosti u saobraćaju, koja je održana u Policijskoj upravi za grad Beograd.\nMinistar unutrašnjih poslova Aleksandar Vulin, koji je prisustvovao tribini koju je organizovala predsednica Udruženja „Budimo bezbedni“ novinarka Dea Đurđević, istakao je da je Dea inspiracija za sve ljude da problem sa kojim se suočavaju prevaziđu i pobede ga.\n„Dea nije izuzetna po tome što je doživela ovu strašnu nesreću, kao što nije izuzetna čak ni po tome što je preživela, već je izuzetna po načinu na koji je preživela. Ona nikada, ni jednog trenutka nije dozvolila da izgubi vedrinu, osmeh, da izgubi poverenje u sebe“, rekao je ministar.\nNovinarka Dea Đurđević, dve godine nakon saobraćajne nezgode u kojoj je povređena, istakla je da su ovakve tribine način da se ljudima skrene pažnja na ponašanje u saobraćaju i poštovanje saobraćajnih propisa, jer je mnogo bolje da izgube „jedan sekund u životu, nego život u sekundi“.\nOna je navela da je učešće pripadnika saobraćajne policije na ovakvim tribinama izuzetno značajno, jer zajedničkim radom na prevenciji možemo da pobedimo sve.\nGovoreći o saobraćajnoj nezgodi i zdravstvenim problemima sa kojima se nakon nje suočila, Đurđevićeva je istakla da svaki pojedinac može da pobedi sve tako što veruje u sebe, veruje da će uspeti, ima pozitivan stav i stalno se bori.\nNačelnik Uprave saobraćajne policije Nebojša Arsov ukazao je da su u saobraćajnim nezgodama u Beogradu prošle godine stradale 92 osobe, od čega su 40 odsto bili pešaci.\nPrema njegovim rečima, 67 odsto poginulih u saobraćajnim nezgodama strada u opštini na kojoj živi.\nNačelnik je istakao da pored represivnih mera koje primenjuje saobraćajna policija, na prevenciji saobraćajnih nezgoda mora raditi i društvo kao celina, a ovakve tribine su upravo način da se taj cilj postigne.\nPrethodni tekstSednica Saveta za nacionalnu bezbednost: Država će pokazati da ume da se snažno odupre organizovanom kriminalu\nSledeći tekstVelika odbrana srpskog jezika i zdravog razuma\nNovosadski vatrogasci upozoravaju: Od letnjih požara ugroženi i ljudi i životinje...\n“Park Palić” obogaćuje zabavni sadržaj u turističkom delu


Crveno-bele dočekuju Spartak. Obezbeđen direktan prenos - Moja Crvena Zvezda\nFeatured Važne vesti Važno Domaći šampionat Ženski fudbal Najnovije Fudbal\nCrveno-bele dočekuju Spartak. Obezbeđen direktan prenos\nod Vladimir maj 9, 2019 maj 9, 2019 0466\nFudbalerke Crvene zvezde u subotu 11. maja dočekuju zvaničnog šampiona ekipu subotičkog Spartaka u okviru 4. kola plej-ofa Super lige Srbije.\nPredstojeći susret, izuzev međusobnog rivaliteta, lišen je rezultatskog značaja pošto su gošće iz Subotice već obezbedile devetu uzastopnu šampionski titulu, a crveno-bele devojke nakon prošlonedeljnog poraza na domaćem terenu od zemunske Sloge (2:3) u susretu koji je izazvao dosta kontroverzi, šampionat će najverovatnije okončati na četvrtoj poziciji. Međutim, subotnji duel ima značaja jer će predstavljati generalnu probu za obe ekipe za predstojeće polufinalne susrete Kupa Srbije.\nU aktuelnoj sezoni Crvena zvezda i Spartak su već odigrali tri prvenstvena susreta i sva tri meča su ubedljivo pripala Subotičankama. Tokom regularnog dela sezone Spartak je na pomoćnom terenu stadiona „Rajko Mitić“ slavio sa ubedljivih 6:0, dok je u Subotici bilo 4:0 za domaće igračice. Pre tačno tri nedelje crveno-bele i plavo-bele odigrale su prvi meč doigravanja i on je ponovo pripao fudbalerkama Spartaka, ovoga puta rezultatom 4:1.\nPoslednji put Crvena zvezda je slast pobede u duelu sa Spartakom osetila 6. maja prethodne godine kada su naše devojke slavile rezultatom 2:1. Upravo taj susret bio je po jednoj činjenici istorijski. To je bio prvi i do sada jedini meč crveno-belih fudbalerki koji je direktno prenošen. U saradnji rukovodstva ŽFK Crvena zvezda i uredništva portala „mojacrvenazvezda.net“ subotnji susret dve ekipe ponovo će biti direktno prenošen. Svi ljubitelji Crvene zvezde i ženskog fudbala uopšte, imaće priliku da na YouTube kanalu Moja Crvena zvezda isprate direktan prenos derbija 4. kola plej-ofa nacionalnog šampionata. Biće ovo lepa prilika da se šira javnost upozna sa crveno-belim ženskim fudbalskim kolektivom i uveri u sav kvalitet koje naše igračice svakako poseduju. Nakon susreta imaćemo priliku i da čujemo prve utiske aktera susreta iz redova Crvene zvezde.\nMoja Crvena zvezda – YouTube\nBez obzira na činjenicu da je direktan prenos duela ŽFK Crvena zvezda – ŽFK Spartak Subotica obezbeđen, naš klub i portal „mojacrvenazvezda.net“ vas pozivaju da dođete na pomoćni teren stadiona „Rajko Mitić“, teren podno južne tribine, i pomognete našim devojkama da ostvare što bolji rezultat u duelu sa apsolutnim favoritom, jer morate znati da…\n… i crveno-bele devojke se bore za slavu Crvene zvezde!!!\n– Super liga Srbije plej-of, 4. kolo:\nStadion: „Rajko Mitić“, pomoćni teren ispod južne tribine\nDatum: Subota, 11. maj\nPrenos: YouTube kanal Moja Crvena zvezda\nSunturlić: „Moj san ja da vidim Zvezdu jednog dana na F4“


Rešenje za stare dizelaše na teret države i kompanija - Bizlife.rs\nRešenje za stare dizelaše na teret države i kompanija\n20:55 Berlin, 02/10/2018\nVlasnici starijih dizel automobila u nemačkim gradovima s izrazito zagađenim vazduhom biće u mogućnosti da biraju između podsticaja za zamenu vozila i ugradnje nove opreme.\nNakon maratonskih noćnih pregovora, kancelarka Angela Merkel i čelnici koalicionih partnera njenog CDU objavili su da su postigli dogovor o metodi smanjenja zagađenja vazduha u gradovima, koja neće uključiti nepopularnu zabranu vožnje.\nPrema dokumentu koji je Rojters dobio na uvid pre zvanične objave dogovora, nemački proizvođači automobila su pristali da vlasnicima dizelaša sa starijim standardima emisija Euro 4 i Euro 5 ponude program zamene automobila. Novi standard emisije za dizelaše je Euro 6.\nKoalicioni partneri su u dokumentu istakli da bi trenutno uvođenje takvih podsticaja za kupovinu omogućilo svim vlasnicima automobila sa standardima Euro 4 i 5 nabavku drugog vozila pre mogućeg uvođenja zabrane saobraćanja vozila s višim nivoom zagađenja.\nU slučaju da vlasnici modela Euro 5 žele ugradnju savremene opreme, nemačka vlada očekuje od proizvođača automobila da pokriju troškove te mere, stoji u dokumentu. Vlada će subvencionisati do 80 posto troškova ugradnje sistema SCR u dostavna vozila i kombije, stoji u dokumentu.\nOd ukupno 46,5 miliona automobila na nemačkim putevima, njih 3,1 milion su dizelaši sa standardom Euro 4, dok je onih sa standardom Euro 5 – 5,7 miliona.\nAko se kao referentna vrednost uzme 2.400 evra po automobilu koliko je Volkswagen (VW) pristao da izdvoji za ugradnju savremene opreme, računica pokazuje da bi ugradnja industriju mogla da staje do 13,7 milijardi evra, kada se isključi 1,29 miliona komercijalnih vozila sa standardom Euro 5.\nVeliki nemački proizvođači Folksvagen (Volkswagen), Dajmler (Daimler) i BMW nisu odmah komentarisali sporazum vladajuće koalicije.\nFrancuski Reno (Renault) je objavio da vlasnicima starijih dizel vozila u Nemačkoj nudi podsticaje u iznosu do 10 hiljada evra za zamenu starih za novije, „čistije“ automobile. Time je postao prvi strani proizvođač automobila koji je odlučio da učestvuje u nemačkim nastojanjima da se spreči dalje zagađenje vazduha.\nnemacka automobil dizel podsticaj zamena zagadjenje


Mame dobile svoju klupu\nPočetna/DOM/Mame dobile svoju klupu\nSana Life 2. septembra 2020.\tDOM, ZANIMLJIVOSTI, ZDRAVLJE Ostavite komentar\nGradska opština Medijana je prva opština u Srbiji koja je dobila klupe za mame – dojilje, čime najveća niška opština nastavlja dugoročnu politiku podrške roditeljstvu.\nOd ukupno 10 klupa prva je postavljena kod niškog Doma zdravlja između ulaza 3 i 4 iz pravca Bulevara Nemanjića, a na glavnom ulazu ove ustanove uskoro će biti locirana još jedna. Кlupe su donacija „Rosa vode“ u okviru kampanje „Beba bira gde“, mamama i građanima Gradske opštine Medijana, za lakše odgajanje potomstva i pružanje uslova za zdravo odrastanje.\nU znak dosadašnje saradnje sa donatorima Gradska opština Medijana je prva opština u Srbiji na čijoj teritoriji će biti postavljeni mobilijari ove vrste. Na ovaj način najveća niška opština nastavlja realizaciju projekata u okviru pronatalitetne politike po čijim je rezultatima postala prepoznatljiva, i nosilac je nagrade Ponosna kolevka „Pokreta za decu tri plus“ iz Čačka, kao peta opština u Srbiji po izdvajanjima za nove generacije i pospešivanje rađanja – rekao je predsednik Gradske opštine Medijana Nebojša Кocić uz napomenu da je obaveza Medijane da bude uvek među najboljima posebno kada je reč o najmlađima.\nOznakedojilja donacija klupa Medijana Niš\nPrethodni Ljudskost, nacionalnost, ljudska prava i rasa u izložbi Kristine Janjić\nSledeći Leskovački festival filmske režije LIFFE – Goranu Paskaljeviću nagrada Živojin Žika Pavlović


Olimpijada za osobe trećeg doba u Dimitrovgradu - Far\nOlimpijada za osobe trećeg doba biće održana 6. aprila u Sportskom centru u Dimitrovgradu. Ovo je 4. olimpijada po redu u organizaciji Udruženja penzionera iz Dimitrovgrada i Sportsko turističkog centra “Caribrod”.\n“Manifestacija je u početku bila okružnog karaktera, a bio nam je cilj da uključimo penzionere iz celog okruga – Pirota, Bele Palanke i Babušnice. Međutim, kako je takmičenje odmicalo to se razvilo i na međunarodni nivo i sada imamo i 3 ekipe iz Republike Bugarske koje će doći i takmičiti se” – izjavio je FAR Vasil Andrejev, direktor Sportsko turističkog centra.\nNa Olimpijadi će učestvovati ukupno 8 ekipa koje će se nadmetati u više disciplina – fudbal, pikado, basket i štafeta.\n“Olimpijada je iz godine u godinu masovnija. Nailazimo na pozitivne kritike, tako da se nadamo da će se održavati i u daljem periodu. Ovom manifestacijom poštujemo i nacionalnu strategiju razvoja sporta i nadamo se da ćemo u buduće imati što više starijih osoba koje ćemo uključili u sistem rekreacije” – dodao je Andrejev.\nPenzionerska “Olimpijada” u Dimitrovgradu Dimitrovgrad pobednik “Olimpijade trećeg doba” Dimitrovgrad pobednik druge Međunarodne olimpijade za osobe trećeg doba U toku završne pripreme za 55. Turnir u malom fudbalu „Dimitrovgrad 2018“\nВасил АндрейевДимитровградолимпиадаПенсионериспортно- туристически комплекссъстезаниеЦариброд


Povratak prvog srpskog vampira Save Savanovića – Bajina Bašta-Tara-Drina\nObjavio BBasta.info•\t05/12/2012• 15:54• Bajina Bašta, Izdvajamo, Sela, Zanimljivosti\nGlasine koje se provlače među lokalnim stanovništvom da se čuveni srpski vampir Sava Savanović vratio, izazvale su pravu novinarsku opsadu sela Zarožje, što će, nadaju se u lokalnoj upravi, pomoći razvoju tog mesta.\nNaoružani kamerama i mikrofonima, evropski novinari, i pored činjenice da je reč o sujeverju, ovih dana sa strahom obilaze Zarožje, sasvim obično selo u blizini Bajine Bašte, koje, prema glasinama, ponovo posećuje njegov najpoznatiji stanovnik – vampir Sava Savanović.\nMeštanin Miodrag Vujetić kaže da pred Savom treba biti razuman i smiren, ne treba mu se smejati.\n„Komšija kao komšija, održavaš vezu sa njim, kao i sa košuljom“, kaže Vujetić o tome kako treba postupati sa lokalnim vampirom.\nČini se da su meštani svesni činjenice da je drugi dolazak Save Savanovića samo marketinški trik.\nIpak, meštanka Milka Prokić kaže da je, prema pričama starih, bilo nečeg istinitog u toj legendi o Savi.\nStari su, prema rečima Prokićeve, pričali da su se vampiri prikazivali u različitim oblicima – obliku leptirice, u obliku plasta…\nUpravo je iz marketinških razloga lokalna samouprava izdala zvanično saopštenje da je posle pada krova sa vodenice u kojoj je Sava Savanović živeo, ako se to za vampira može reći, ovih dana Sava vrlo ljut i da traži novo mesto da se skrasi.\nToliko je „aktivan“ da za njim tragaju i belosvetski novinari.\nSeljanin Miodrag Matić nada se da će novinari nastaviti da dolaze i vide gde je Sava stvarno živeo, te da će to pomoći da selo postane popularno.\nSava Savanović se vodi kao prvi srpski vampir i, ko zna, možda i pokrene lokalnu turističku privredu.\nVeć je ušao u književnost kao lik pripovetke Milovana Glišića Posle devedeset godina, ali i u film, legendarni prvi srpski horor Leptirica iz 1973. godine, koji je za RTS režirao Đorđe Kadijević.\nPogledajte još slika sela Zarožje kao i vodenice


- TNG se dobija iz dva izvora, iz naftne prerade i iz gasne prerade. Poznato vam je kako je gasna kriza drmala Evropu, pa je TNG kao bočni proizvod gasne prerade, tačnije kao proizvod gasa rastvorenog u nafti, gasnog kondenzata i prirodnog gasa, poskupeo u ekvivalentnoj meri. Rasla je i cena nafte, a s obzirom na to da prerada nafte čini 35 odsto globalne proizvodnje TNG-a, to je bio drugi faktor povećanja cene - objasnio je Brajović.\n- To je glavni razlog zbog koga je svetska energetska kriza uticala na nas, jer su berzanske cene TNG-a ove godine imale dramatična rast sa 398 dolara po toni početkom godine na 861 dolar koliko je iznosila 16. novembra. Drugi spoljni činilac je smanjenje isporuka TNG-a iz Rusije, koja je značajan snabdevač Evrope, za gotovo 18 odsto i iz Zapadne i Istočne Evrope, gde su neke rafinerije konzervirane ili zatvorene - rekao je Brajović.\n- Imali smo povećanje akcize sa 44,59 na 45,17 dinara i posledično povećanje PDV-a na tu osnovicu. Ove godine fiskalna pomeranja nisu bila velika, ali sistemski, 10 godina unazad, ona su uticala na to da TNG od proizvoda koji je 2011. beležio potrošnju od 400.000 tona padne 2021. na 155.000 tona. Naime, samo akciza je povećana sa tadašnjih 17,90 dinara po kilogramu na 45,17 dinara koliko iznosi danas - naglasio je Brajović.\n- Taj minimalni iznos akciza u Evropi je znatno niži od iznosa u Srbiji, a u slučaju TNG-a čak trostruko. Minimalni iznos akcize preveden u dinare danas je 150 dolara po toni, a srpski je 435 dolara po toni - kaže Brajović.\n- Upravo zbog najvećih državnih zahvatanja (akcize, PDV, naknada obavezne rezerve, naknada za energetsku efikasnost, naknada za markiranje tamo gde postoji), koja su u Srbiji za 54 odsto veća od evropskih, potrošnja u Srbiji prethodnih godina pada po stopi do 8,5 do 11 odsto godišnje, pa je tako i stigla sa 400.000 tona kada smo bili prvaci u regionu na 155.000 tona u 2020, a možda čak i manje - izričit je Brajović.\n- Za TNG je vezana kategorija platežno manje sposobnog građanstva, koje je ugradilo gasne module u vozila i sada nema više ekonomsko opravdanje da ga koristi. Kada bi mu se cena dovela na razuman nivo, vlasnici automobila iz kategorije socijalno ugroženih slojeva stanovništva bi dobili troškovno prihvatljivije gorivo za svoje kućne budžete - rekao je Brajović Tanjugu.\n- To bi se moglo nadoknaditi povećanjem akcize na druga goriva koja tu akcizu iziskuju kao što je komprimovani prirodni gas (CNG) koji ima nultu akcizu i poresku stopu od 10 odsto, za razliku od TNG-a koji ima akcizu 45,17 dinara i porez od 20 procenata. Takav potez bi mogao da bude posmatran kao ulaganje države u podizanje ekološkog nivoa, koji je objektivno svima bitan - smatra Brajović.\n- Međutim, na poslednju inicijativu koja je pokrenuta bilo je pozitivnih odgovora resornih ministarstava ekologije, finansija i energetike i očekujemo da će to pitanje da se aktivno razmatra narednih meseci - rekao je Brajović.\nOn je izneo očekivanje da bi uz temeljni pristup problemu sa ekonomskog, ekološkog i socijalnog stanovišta moglo da se dođe do "renesanse" upotrebe TNG-a kao goriva za automobile.\n- Neće se potrošnja nikada vratiti na 400.000 tona, ali postoje svi uslovi, sjajna infrastruktura u koju je ulagano 20 godina, da se vrlo brzo povrati promet, a da se ne obezvrede investicije koje se procenjuju na 200 miliona dolara u gasne module na 1.440 benzinskih stanica, skladišta, auto-cisterne i ostalu opremu - naglasio je Brajović.\nMALI SAOPŠTIO DOBRE VESTI: Za ekologiju sledeće godine izdvajamo 27,4 milijarde dinara\n22. 11. 2021. u 12:24\nSRPSKI EKONOMISTA O INFLACIJI: Nije opasna dok je jednocifrena\nGas benzin cena autogas


Đukanović: Za rješavanje pitanja Kosova bitna je realnost | Slovačka | Al Jazeera Balkans\nCrnogorski predsjednik ocijenio je da je važno da Evropa prepozna svoju veliku odgovornost u rješavanju kosovskog problema.\nĐukanović kaže da Thaci i Vučić tvrde da rješenje ne može biti jednostranoTanjug\nPredsednik Crne Gore Milo Ðukanović izjavio je u petak da kosovsko pitanje mora da se reši kompromisom, ali da se u traženju kompromisnog rešenja, osim međunarodnog prava, u obzir mora da uzme i realnost.\n"Moramo da razumijemo značaj kosovskog pitanja. Ono mora biti riješeno sada i uz poštovanje realnosti i onoga što se dešava danas", rekao je on u Bratislavi i dodao da se možda predsednik Srbije Aleksandar Vučić neće složiti sa takvom ocenom.\nCrnogorski predsednik je naveo kako se nada da će Vučić i predsednik Kosova Hašim Tači nastaviti dijalog i da će susret u Parizu doprineti prevazilaženju problema koji su ih udaljili od pregovaračkog stola.\nPitanje iznad interesa Srbije i Kosova\n"Vjerujem da postoje solucije koje moramo da nađemo", rekao je predsednik Crne Gore na panelu posvećenom Kosovu u okviru međunarodnog foruma Globsek 2019, na kojem je učestvovao sa Vučićem, Tačijem i zvaničnicom Evropske unije Angelinom Ajhorst.\nRekao je da je svima na Balkanu život pokazao da moramo da poštujemo ne samo međunarodno pravo nego i okolnosti i podsetio šta je bilo sa bivšom Jugoslavijom, posle sa Crnom Gorom i Srbijom, koje su nekada bile jedna zemlja.\nKosovsko pitanje, kako je dodao, jest pitanje iznad interesa Srbije i Kosova.\n'Evropa je ovdje s punim pravom'\n"Istorija odnosa Srbije i Kosova, Srba i Albanaca opterućuje region i zbog toga, bez obzira na inflaciju i zloupotrebu te riječi, od istorijskog značaja je da su Vučić i Tači odlučili da započnju dijalog", rekao je Ðukanović.\nPrema njegovim riječima, i Tači i Vučić u javnost iznose percepcije naroda i obojica tvrde da rešenje ne može da bude jednostrano.\n"Ovo je 'par ekselans' bezbjednosno pitanje za Evropu i Evropa je ovdje sa punim pravom", zaključio je Ðukanović.\nHaradinaj nakon sastanka s Merkel: Nije bilo zahtjeva za ukidanje taksi\nVeseli: I SAD će biti uključen u postizanje sporazuma


Vlasti u Mariupolju tvrde da Rusija krši prekid vatre, evakuacija odložena\nPožar u stambenom bloku u Mariupolju nakon granatiranja usred ruske invazije na Ukrajinu (3. marta 2022)\nEvakuacija civila iz Mariupolja je odložena, saopštilo je gradsko veće Mariupolja. U njemu se navodi da ruska strana nije poštovala privremeni prekid vatre.\nKaže da bi stanovnici trebalo da se raziđu i pronađu skloništa, a više informacija će biti dato uskoro.\nPre nekoliko minuta zamenik gradonačelnika grada rekao je za BBC da je Mariupolj i dalje granatiran, a postoje i izveštaji da su borbe u toku pri kraju rute za evakuaciju.\nRusija je u subotu ujutru proglasila delimični prekid vatre kako bi se omogućilo uspostavljanje humanitarnih koridora iz ukrajinskih gradova Mariupolja i Volnovahe, saopštilo je rusko ministarstvo odbrane, prenosi Rojters.\n"Od 10 časova po moskovskom vremenu, ruska strana objavljuje prekid vatre i otvaranje humanitarnih koridora kako bi se omogućilo civilima da napuste Mariupolj i Volnovahu", prenele su ruske novinske agencije rusko ministarstvo odbrane.\nUkrajina je potvrdila privremeni prekid vatre i uspostavljanje humanitarnih koridora u dva grada na jugoistoku zemlje.\nNačelnik vojne administracije Donjecke oblasti Pavle Kirilenko potvrdio je privremeni prekid vatre od 9 časova po lokalnom vremenu i kazao da njegova administracija trenutno radi na detaljima evakuacije.\nMariupolj - lučki grad od 450.000 ljudi na jugoistoku zemlje - opkoljen je ruskim snagama i pod teškim granatiranjem. Ako Mariupolj padne, to bi Rusiji dalo kontrolu nad jednom od najvećih ukrajinskih luka i stvorilo kopneni koridor između Krima – koji je Rusija anektirala 2014. – i regiona Luganska i Donjecka koje podržava Rusija.\nVolnovaha je manji grad koji se nalazi severno od Mariupolja i takođe je pretrpeo teške sukobe od početka invazije.\nGrad je ključno mesto jer se nalazi na putu između Mariupolja i Donjecka koji kontroliše Rusija.


Izvor: Telegraf arhiva vesti 26.11.2017 - Naslovi.net\nIako je Mladić optužen da je zločine počinio zajedno sa Miloševićem i njegovim beogradskim saradnicima, sudije su u sredu, čitajući sažetak presude, izbacili lidera Srbije i Jugoslavije Slobodana Miloševića. Haški sud je u presudi Ratku… »\nGde će sutra tačno padati sneg kod nas?\nPrestanak padavina Beograđani mogu da očekuju tek sutra u kasnim večernjim satima ili uveče. Sutra u Beogradu neće biti snega koji je već stigao u neke zemlje u komšiluku. Ali, kako kažu meteorolozi, moguća je susnežica tokom noći i jutra… »\nIgrači novosadskog kluba izašli na teren u majicama sa likom Ratka Mladića! (foto)\nFudbaleri Kabela uoči meča u Vojvođanskoj ligi poslali poruku i ušli u žižu interesovanja. Igrači Fudbalskog kluba Kabel, koji igraju u Vojvođanskoj ligi, okrug Novosadsko -sremski, danas su na teren izašli obučeni u znaku podrške Ratku… »\nTelegraf: Delije na Brdu skandirale Ratku Mladiću (video)\n26.11.2017 Telegraf, kategorije


Evropskoj uniji preti "odliv mozgova"? - Penzin\nPočetna Magazin Godine Evropskoj uniji preti „odliv mozgova“?\nEvropskoj uniji preti „odliv mozgova“?\nDržavnici zemalja članica pokušavaju da aktiviraju program pomoći mladima vredan šest milijardi evra u nadi da će umanjiti efekte nezaposlenosti koja je među mladima porasla je sa 15 na 23 procenta proteklih godina.\nPrema podacima Evrostata (Evropskog zavoda za statistiku), 5,6 miliona mladih između 15 i 24 godine nema posao. Najgore je u krizom pogođenim zemljama poput Španije i Grčke – tamo je više od polovine mladih radnog mesta.\nMladi radnici su i slabije povezani u sindikalnim organizacijama nego stariji, a pri tom nemaju ni stalna radna mesta.\nZa firme je mnogo skuplje da otpuštaju starije radnike, nego one mlađe. U perspektivi Evropu čeka možda i mnogo dramatičnija situacija s obzirom da će isti ti mladi jednom ipak preuzeti radna mesta, ali da sa sobom neće doneti iskustvo i nova stečena znanja sa viših i rukovodećih pozicija.\nTags:EvropaEvropska unija EUmladiradstarizaposleni\n40 godina u školskom godišnjaku u istoj odeći


Merkur dodelio nagrade jubilarcima\nU duhu društveno odgovornog poslovanja i stalne brige o zaposlenima, Specijalna bolnica „Merkur“ je 12. oktobra 2012. godine dodelila jublarne nagrade svojim zaposlenima. Radnici koji već 10, 20, 30 ili 35 godina rade u ovoj ustanovi su jubilarnu nagradu dobili u vidu novčane naknade.\nMerkur na Drugom Balkan Spa Samitu\nDvočlana delegacija Specijalne bolnice „Merkur“ koju su činili dr Biljana Jaćimović, specijalista fizijatar i Ana Stojković, referent marketinga i prodaje, prisustvovala je Drugom Balkanskom Spa Samitu održanom u turskom gradu Češme od 04. do 07. oktobra 2012. godine u cilju usavršavanja i razmene iskustava sa drugim banjama Balkana.\nUspešan nastup srpske delegacija na II Balkanskom Spa samitu u Turskoj\nU organizaciji Udruženja banja Turske (Turkish Spas Thalasso and Health Resorts Association) u mondenskom letovalištu Češme (Hotel „Altin Yunus“ 5*), u periodu od 04. do 07. oktobra, održan je II Balkan Spa Summit. Učesnici ovog Samita su bili predstavnici Turske, Srbije, Bugarske, i po prvi put Ukrajine, Slovenije i Hrvatske. Delegaciju Srbije činili su predstavnici Instituta za rehabilitaciju Beograd (Selters banja), Prolom i Lukovske banje, Specijalne bolnice „Merkur“ iz Vrnjačke Banje, Specijalne bolnice za rehabilitaciju „Junaković“ i opštine Apatin. Srpska delegacija je bila najbrojnija, što je izazvalo posebnu pažnju i pohvale svih učesnika, pogotovo iz zemlje domaćina. To je i razlog što smo darivani specijalnom plaketom Udruženja banja Turske.\nSrpska magaza organizovala prvi KUKURUZ FEST\nPrvi KUKURUZ FEST u Srbiji u organizaciji Srpske Magaze i Udruženja Moba, a uz podršku Opštine Ljig, Turističke organizacije Ljig, Instituta za kukuruz Zemun polje, AS Hibrida i Granita Peščar, održan je u Ljigu 6. oktobra 2012. godine. Spoj tradicionalnih proizvoda, gastronomije, takmičarskog i kulturno umetničkog stvaralaštva upotpunio jeturističku ponudu regiona Centralne Srbije.\nAktivno na Frušku sa bračnim parom Lauš\nBračni par Lauš, Dragan kao predsednik i Sanja, menadžer, osnovali su jedinstveno Udruženje „Aktivna Fruška“ u Starim Ledincia, novembra 2010. godine,\nradi promocije Fruške gore i rekreativnih aktivnosti na Fruškoj gori kao turističkoj destinaciji.\nPrimarni naum formiranja „Aktivne Fruške“ bio je ispravljanje nepravde prema ovom, može se reći prirodnom fenomenu i najstarijem nacionalnom parku u Srbiji (1960.), koji se dužinom od oko 75 kilometera pruža uz Dunav, „kao mačka“, kako je slikovito umeo da primeti Duško Radović. Ljudi zapravo ni ne znaju kako izgleda šetnja po Fruškoj gori jer se po tradiciji ona svodi na par izletišta: Iriški venac, Popovica, Zmajevac, Brankovac, na koja se kolima stiže najčešće za 1. maj, sa komadom mesa ili slanine, sa ćumurom da se zapali vatrica, ali jako mali broj ljudi dolazi u Frušku goru zbog Fruške gore.\nUlica tri Dragana u Starim Ledincima\nIma mnogo velikih mesta u Srbiji, pa i manjih, u kojima u jednoj ulici ima duplo, pa i mnogo više ljudi sa istim imenom – Dagan. Ipak, samo je jedno mesto, za koje bi se moglo reći da ima samo jednu glavnu ulicu i nekoliko manjih, sporednih – Stari Ledinci, ono koje ima ulicu koju sam ja nazvao Ulicom tri Dragana. Tri čoveka, sa potpuno različitim zanimanjima, različitih afiniteta, ali ujedinjeni u jednoj zajedničkoj ideji – da u svom malenom mestu, stisnutom sa svih strana fruškogorskim brdima, unaprede seoski turizam, i što je još važnije, oni uspevaju u svojoj nameri. Tu pozitivnu energiju sam naslućivao, a minulog vikenda sam se u to potpuno i uverio.\nStrana 121 od 136


Neimenovana Amerikanka našla se na meti korisnika Redita, nakon što je atraktivno odevena pozirala pored otvorenog sanduka u kojem je ležao njen otac. Naime, ona je bila u kratkoj crnoj suknji, otvorenog dekoltea i visokih štikli tik pored glave njenog preminulog tate.\ninfluenserka na sahrani oca\nNa drugoj je bila okrenula licem kameri, sklopljenih ruku u visini dekoltea, gde su korisnicima Instagrama najviše bole oči njeni nokti.\nNa trećoj se ponovo našla ispred otvorenog sanduka, ovaj put sa rukama pored tela i sa osmehom na licu.\nNakon što su bizarne fotografije sa heštegoima tata, veteran, sahrana i nikada zaboravljen završila na njenom Instagram profilu, ubrzo su nastalvile svoj život na ostalim mrežama, gde korisnici nisu krili svoj bes i razočarenje onim što je devojka učinila, zbog čega su je mnogi i otpratili.\n''Ovo je neverovatan izraz nepoštovanja'', ''Ovo je zastrašujuće'', ''To je jednostavno tužno i nadam se da je neko počeo da viče na nju zbog toga'', samo su neki od komentara zgroženih ljudi ispod fotografija koje su se pojavile na Reditu.


06-09-2019 14:41 Svet Planeta\nBritanski premijer Boris DŽonson izjavio je danas da nije spreman da razmišlja o ostavci.\n"Ići ću u Brisel, obezbediću sporazum i izaći ćemo iz Evropske unije 31. oktobra", rekao je DŽonson.\nUpitan da li će podneti ostavku ukoliko se to ne dogodi, odgovorio je da to nije hipoteza o kojoj je spreman da razmišlja, prenosi Rojters.\nDžonson je u utorak pretrpeo veliki poraz u parlamentu pošto su pobunjenici među njegovim torijevcima i opozicioni poslanici glasali za preuzimanje kontrole nad izlaskom Velike Britanije iz Evropske unije.\nZakon, koji ima za cilj da spreči Bregzit bez sporazuma, DŽonsona obavezuje da od Brisela zatraži da se produži rok za Bregzit posle 31. oktobra.\nPročitajte OVDE sa kakvim se porazima DŽonson suočio u britanskom parlamentu.


OFK Rutevac već slavi -\nOFK Rutevac već slavi\nU Opštinskoj fudbalskoj ligi proteklog vikenda odigrane su utakmice pretposlednjeg, 21. kola. Strelci su bili efikasni, pa je na šest mečeva postignuto 38 golova, ili u proseku 6,3 po utakmici.\nLider prvenstva, OFK Rutevac slavio je u Gredetinu protiv istoimene ekipe sa 4:1 i kolo pre kraja osvojio šampionsku titulu.\nU komšijskom derbiju u Radevcu Polet je sa 6:1 porazio Pobedu iz Jakovlja.\nNa gostovanju u Gornjoj Peščanici, gde je igrao protiv Ratara, jedan od pretendenata na vrh tabele, Polet iz Vitoševca, igrao je nerešeno 4:4.\nOFK Draževac je sa 6:1 savladao Borca iz Trnjana, a nova tri boda upisali su i OFK Sloga, koja je u Dobrujevcu sa 4:2 pobedila Škriljac iz Bradarca, i Jedinstvo iz Bobovišta koje je pred svojim navijačima pobedilo ekipu Jastrepca iz Tešice sa 4:1.\nDakle, OFK Rutevac je prvi na tabeli sa 51. bodom, na drugoj poziciji je Polet iz Radevca sa 47 bodova, dok je na trećem mestu Polet iz Vitoševca sa 46 bodova, itd.\nPrevious Post:Kiks Napretka u derbiju sezone\nNext Post:Pripajanje škole u Subotincu pod znakom pitanja


Da li je ekonomska saradnja na Kosovu najbolji mogući pravac dijaloga? | Talas.rs\nO ideji ekonomske saradnje na Kosovu koja bi pomerila statusna i politička pitanja u drugi plan razgovarali smo sa profesorom Milojkom Arsićem (EKOF), Tomislavom Momirovićem (Mona Hotel Management) i Mijatom Lakićevićem (Novi magazin)\n*Tekst je deo Talas serijala „Specijalne ekonomske zone“\nPre nego što je sastanak zvaničnika Srbije i Kosova u Beloj kući otkazan, usled objavljivanja optužnice protiv Hašima Tačija, izjave Ričarda Grenela ukazivale su na usmeravanje dijaloga Beograda i Prištine ka ekonomskim temama. Specijalni izaslanik SAD za dijalog nagovestio je ideju kreiranja „mini Šenžena“, to jest specijalne ekonomske zone na Kosovu koja bi u prvi plan postavila ekonomsku saradnju srpske i albanske strane.\nSastanak predsednika i premijera je privremeno otkazan, ali ideja insistiranja na ekonomskoj saradnji ostaje. Ona nije nova, ali otvara pitanje izvodljivosti takvog poduhvata u datim političkim okolnostima.\nDa li je formiranje specijalne ekonomske zone realna mogućnost ili propuštena prilika?\nEkonomska saradnja – jedini realan pravac?\nTomislav Momirović, predsednik UO „Mona hotel menadžmenta“, veruje da je fokusiranje na ekonomsku saradnju jedini realan pravac u dijalogu Beograda i Prištine. Kako kaže u razgovoru za Talas, postojeća politička i nacionalna pitanja nisu rešena ni u prethodnih 500 godina, pa ne možemo da očekujemo da će se to desiti u narednim decenijama.\n„Civilizacija je došla do tog nivoa da nam je ekonomija bitna stvar u životima, svi smo svesni da tu možemo da nađemo zajednički interes. To je realno pitanje i potrebno je da svi zaustavimo političku komunikaciju, političke i nacionalne aspiracije, i da komuniciramo na ekonomskom nivou. To nam je svima u interesu i to je bio dobar pristup“, ističe Momirović osvrćući se na optužnicu protiv Tačija i otkazivanje sastanka u Beloj kući.\nS druge strane, on dodaje da je politički aspekt dijaloga u nekoj meri neizostavan. „Politički, to takođe znači da moramo da uvažimo realnost, da na severnom delu Kosova postoji jedna funkcionalna zajednica koja ima obrise autonomnih institucija i funkcioniše drugačije u odnosu na ostatak Kosova. Sada treba preći na ekonomiju i tim autonomnim institucijama dati ekonomske atribute. I da, u nečemu što trenutno predstavlja „problem“, vidimo priliku. Da to bude plus i za kosovske Albance i kosovske Srbe i Srbiju, da svi zajedno idemo napred“, poručuje Momirović.\nKada je reč o poslovanju, on ističe da je Kosovo izuzetno zanimljivo tržište koje redovno analiziraju, ali da postoje značajni problemi. „Jednostavno, za biznis u kakvom smo mi, neophodna je predvidljivost i politička stabilnost. Naše poslovanje se bazira na godinama planiranja i investiranja, a takse su pokazale da ne znamo da li je to teretski moguće i da li bismo mogli da izvozimo“, dodaje.\nKako je u ovom trenutko neizvesno kako će, i u kom formatu, dijalog Beograda i Prištine biti nastavljen, Momirović smatra da je propuštena najbliža šansa koja je do sada postojala da se dođe do konsenzusa koji bi bio zasnovan na biznisu i ekonomiji. Dodatno, on pretpostavlja da ne bi došlo do samog zakazivanja sastanka u Vašingtonu da prethodno nije postignut dogovor o nekim ekonomskim parametrima.\nVeć oprobana taktika?\n„Mi smo taj pristup već imali, tamo početkom 2000-ih, za vreme Koštuničine Vlade, to je bila ideja „standardi pre statusa“. I to se pokazalo neuspešnim, kao što ranije nije uspeo ni pokušaj koji je imao Ante Marković, da ekonomske reforme stave nacionalizam i politička dešavanja u drugi plan. Dakle, imali smo dva pokušaja i meni se ne čini da je takav pristup plodonosan“, ocenjuje u razgovoru za Talas Mijat Lakićević, zamenik glavnog i odgovornog urednika Novog magazina.\nOn, ipak, ne smatra da otvaranje specijalne ekonomske zone ili generalno insistiranje na ekonomskoj saradnji ne bi dalo rezultate, već da postoji previše nerešenih pitanja i problema na putu takve inicijative. „Mi već imamo CEFTA-u koja se na primenjuje. Postoje pitanja koja treba rešiti, na primer Trepča – čija je, kako bi se time upravljalo? Čak i da se napravi nekakav dogovor i da se Trepča nekome da na 50 ili 100 godina na upravljanje, da krenu investicije i da narod nešto bolje živi – i dalje nisam siguran da bi to umanjilo tenzije, a moglo bi možda i da ih poveća. Sve dok se ne reše glavna pitanja, sva sporedna mogu da budu podloga za nove sporove“, smatra Lakićević. Dodatne izazove donosi optužnica protiv Tačija usled koje, kako kaže, albanska strana neće biti spremna da nastavi dijalog dok se to pitanje ne reši. „Evropska unija je pravljena tako što su prvo nastale države, pa se onda razgovaralo o uniji. Amerika takođe – mislim da ta državno-pravna i politička pitanja imaju prioritet jer daju sigurnosni okvir“, ističe naš sagovornik. On dodaje i da inicijativa SAD-a deluje kao taktička stvar, koja je moguće u vezi sa predstojećim izborima, te da nije siguran da je Trampovoj administraciji pitanje Kosova bitno na duži rok.\nKada je reč o funkcionisanju potencijalne specijalne ekonomske zone na Kosovu, Lakićević podseća da se prepisivanje recepata iz drugih zemalja u praksi ne pokazuje kao najbolje rešenje. „Jedno je Dubai, a sasvim drugo su Srbija, Kosovo i Balkan generalno. Bojim se da bi se izgubilo puno vremena, a ne vidim da za nešto tako postoji spremnost, osim kod Amerikanaca u ovom trenutku. Situacija na terenu je krajnje komplikovana i ne može da se sredi preko noći, svakako ne do američkih izbora, a imam utisak da je reč o planu za jednokratnu upotrebu“, zaključuje Lakićević.\nEkonomsko povezivanje je neophodno – ali postoje ograničenja\nDa fokusiranje na ekonomsku saradnju verovatno treba da amortizuje i olakša donošenje teških političkih odluka smatra i Milojko Arsić, profesor Ekonomskog fakulteta Univerziteta u Beogradu. „Mislim da je taj predlog zamišljen tako da ponudi neku vrstu zamene nacionalnih i političkih ciljeva ekonomskim, da možda pruži nadu o ekonomskom prosperitetu Srbije i Kosova, ali je za sada dosta nejasno kako bi u praksi bilo ostvareno. Kako bi mogla da funkcioniše ekonomska zona na teritoriji koja je pravno neuređena, koja nema dobru infrastrukturu?“, pita profesor Arsić i dodaje da je nejasno šta bi sve SAD, kao inicijator takvog predloga, uradile po pitanju ekonomskog razvoja na Kosovu.\nOno što je nesporno, naglašava Arsić, jeste da je ekonomsko povezivanje i otvaranje prema svetu potrebno i opravdano jer se tako dolazi do ekonomskog napretka. Ograničenja svakako postoje, a ona se, po njegovim rečima, ogledaju u preprekama koje inače postoje na našem prostoru. „Kada je reč o Srbiji, to je svakako loše funkcionisanje institucija koje su čak naklonjenije stranim direktnim investicijma nego domaćim. Strani investitori su zaštićeni od velikog broja problema sa kojima se suočavaju domaći – to su diskriminacija, barijere, pa čak i reketiranje. Na Kosovu je stanje još gore i čini mi se da je još više problematično uvođenje pravnog reda, poštovanje zakona i pravna sigurnost“, ocenjuje Arsić.\nOn dodaje i da pitanje ekonomskog prosperiteta nije kratkoročno, da su potrebne decenije da bi se pokazali rezultati ovakvog poduhvata. Kada je reč o konkretnim investicijama koje bi bile poželjne, Arsić navodi finansiranje izgradnje puta od Niša do Prištine ili različite infrastrukturne projekte. „Mi imamo slobodne zone na teritoriji Srbije koje solidno funkcionišu, a osnovni problemi generalno su loši uslovi za domaće privrednike. Niko se nije dominantno razvio pomoću stranog kapitala. On donosi tehnologiju i sredstva, ali na duži rok, naša sudbina zavisi od toga kako će naši ljudi poslovati, kakvi će uslovi postojati za domaće privrednike i investicije“, ističe naš sagovornik.\nKao još jedan potencijalni izazov, Arsić navodi lokaciju i činjenicu da Kosovo nije dobro saobraćajno povezano sa ostatkom sveta. Neke uspešne specijalne ekonomske zone nalaze se ne obali mora što smanjuje troškove obavljanja ekonomskih aktivnosti. „Pored toga, u slučaju Kine postoji prednost u pogledu radne snage, a u Emiratima (UAE) postoji prednost u kapitalu“, zaključuje Arsić govoreći o uspešnim SEZ koje trenutno funkcionišu.\nTAGS: dijalog Grenel kosovo specijalne ekonomske zone trgovina


Nezavisno društvo novinara Vojvodine najoštrije osuđuje incident u kojem su fizički napadnuti poznati književnik iz Kikinde i direktor Kulturnog dentra u tom gradu Srđan V. Tešin, kao i snimatelj VK televizije Kristian Tot. NDNV zahteva od organa gonjenja da privedu napadača i da podnesu krivičnu prijavu protiv njega. Tražimo i da pravosudni organi na odgovarajući...\nAsocijacija nezavisnih elektronskih medija (ANEM), Nezavisno udruženje novinara Srbije (NUNS) i Nezavisno društvo novinara Vojvodine (NDNV) protestuju protiv presude kojom su Radio 021, novosadski “Dnevnik” i urednici ovih medija, pred Višim sudom u Novom Sadu, pravosnažno osuđeni da plate naknadušteteza povredu časti i ugleda tužiocu Goranu Uroševiću, koji...\nKoalicija nevladinih organizacija “Građanska Vojvodina” smatra da je odluka Ustavnog suda Srbije, po kojoj su čak 22 odredbe Zakona o utvrđivanju nadležnosti AP Vojvodine u suprotnosti sa Ustavom Srbije – još jedna uvreda za građanke i građane Vojvodine. Ona je i uvreda za pravo i pravni sistem, ali i cinično podsmevanje instituciji nezavisnosti pravosuđa....\nNezavisno društvo novinara Vojvodine ukazuje na to da je položaj novinara u Srbiji sve teži. Novinari su prinuđeni da potpisuju ugovore koji ni na koji način ne štite njihova prava, a potom te ugovore poslodavci raskidaju kad god im se prohte, a pogotovo ako novinari ne izveštavaju u skladu sa opšteprisutnom (auto)cenzurom. Najnoviji „incident“ u novosadskom...\nNDNV: Primereno kazniti napadača na ekipu RTV-a\nNezavisno društvo novinara Vojvodine najoštrije osuđuje napad na ekipu Radio-televizije Vojvodine u Bečeju i zahteva od pravosudnih organa da primereno kazne nasilnika, kao i da utvrde motive napada. Veoma je važno da svaki slučaj napada na novinare bude valjano sankcionisan ne samo zbog toga što će time biti zadovoljena pravda nego i zato što je najzad potrebno...\nNDNV: Hitno otkriti napadače na novinarku Zoricu Radulović\nNezavisno društvo novinara Vojvodine zahteva od policije da se preduzme hitne mere kako bi se što pre otkrio identitet osoba koji su zapalili automobil novinarke Zorice Radulović u petak uveče u Novom Sadu. Takođe, zahtevamo da se utvrde motivi ovog napada i otkriju eventualni nalogodavci, kao i da se primereno kazne. NDNV dugo već upozorava da u Srbiji “sezona...\nKoalicija nevladinih organizacija „Građanska Vojvodina“ uputila je 2. aprila otvorena pitanja svim političkim strankama koje učestvuju na parlamentarnim izborima, tražeći od njih da se izjasne o decentralizaciji i regionalizaciji Srbije, kao i o ustavno-pravnom položaju AP Vojvodine. Odgovore na ova pitanja do danas su nam dostavili Savez vojvođanskih Mađara,...\nBalašević održao tročasovni koncert u prepunom Spensu 20. January 2019.\nALEKSEJ KIŠJUHAS: Šta je počelo? 20. January 2019.\nZLATKO JELISAVAC: Vođu stiže vreme straha 20. January 2019.


Danas je rođendan najboljem igraču NBA lige! | Mačva zdravog razuma\nNaslovna Sport Danas je rođendan najboljem igraču NBA lige!\nDanas je rođendan najboljem igraču NBA lige!\nNa današnji dan, 19. februara 1995. godine u Somboru je rođen Nikola Jokić, srpski reprezentativac i košarkaš Denver Nagitsa.\nKošarku je započeo u Vojvodini, gde je uz odličan indeksni koeficijent privukao pažnju Mega Vizure. Bio je MVP juniorske fajnal ejt lige. Na draftu 2014. godine bio je 41. pik, kojeg su izabrali Denver Nagitsi.\nVeć u prvoj NBA sezoni pokazao je svoje kvalitete. Vredno je radio na sebi tokom proteklih sezona u NBA, a u ovoj godini, baš na njegov rođendan saznao je da će biti prvi naš igrač koji će igrati u startnoj petorci Ol star meča.\nPo statistici trenutno je najkorisniji igrač lige, koji je srušio mnoge rekorde. Do najbržeg tripl-dabla došao je 2018. godine protiv Milvoki Baksa za manje od 15 minuta, tačnije 14 minuta i 33 sekunde, što je najbrže vreme za koje je neki igrač u istoriji NBA lige došao do tri dvocifrene statističke kolone. Prethodni rekord za najbrži tripl-dabl u istoriji NBA lige držao je Džim Taker, koji je 1955. godine u dresu Sirakjuz Nešnelsa došao do istog učinka za 17 minuta.\nPre samo nekoliko dana postao je prvi centar sa starog kontinenta, koji je u jednom meču postigao 50 poena.\nOd popularnog Jokera rekorde tek treba očekivati. Željno iščekujemo Ol star meč gde ćemo pored Jokića imati priliku da vidimo i Luku Dončića.\nPrethodni tekstGlogovac: Voda u školi ponovo nije za piće!


Zapisnik sa proširene sjednice UO SRS FBiH održane 12.12.2020. godine | Službena stranica Sportsko ribolovnog saveza Federacije BiH\nYou are here: Home Obavještenja Zapisnik sa proširene sjednice UO SRS FBiH održane 12.12.2020. godine\nPosted by admin on 16. Decembra 2020.\nZapisnik sa Izvještajne Skupštine SRS FBiH održane dana 13.03.2021. godine 12 Aprila, 2021\nKalendar takmičenja u organizaciji SRS FBiH za 2021. godinu 8 Aprila, 2021\nPoziv za učestvovanje na Prvenstvu SRS FBiH u lovu šarana i amura 6 Aprila, 2021\nSretan Uskrs! 4 Aprila, 2021\nPoziv za prijavu za Feeder premijer ligu Bosne i Hercegovine 3 Aprila, 2021\nKonačni kalendar takmičenja u organizaciji SRS BiH 1 Aprila, 2021\nRegistar sudija SRS FBiH po kantonima 15 Marta, 2021


Darmanović: Nije bilo pregovora o ustupanju teritorije Kosovu – ProSrpski Portal\nDarmanović: Nije bilo pregovora o ustupanju teritorije Kosovu\nPoslanik DF-a Milun Zogović je podsjetio da su kosovski zvaničnici ranije kazali da očekuju ustupke crnogorske strane po pitanju razgraničenja\nMinistar vanjskih poslova Srđan Darmanović kazao je da između kosovskih i crnogorskih zvaničnika nije bilo pregovora o ustupanju teritorije Crne Gore.\nNa primjedbu poslanika Demokratskog fronta (DF) Miluna Zogovića da su kosovski zvaničnici pominjali u javnosti pregovore o razgraničenju, Darmanović je kazao da takvih pregovora nije bilo.\n„Nisam učestvovao u nikakvim pregovorima koji ustupaju teritoriju Crne Gore nikome, jer takvih pregovora nikada nije bilo, niti može biti“, kazao je Darmanović.\nOn je ponasnio da je, nakon ratifikacije Sporazuma o razgraničenju, Komisija za granicu MUP-a pokrenula inicijativu za formiranje zajedničkog tijela koje će se baviti obilježavanjem granice na terenu. Darmanović je istakao da je obilježavanje granice moguće samo u okvirima Sporazuma.\n„Ovo predstavlja jedno od najosjetljivijih pitanja u našim odnosima, a crnogorski pristup je kod međunarodnih partnera ocijenjen kao optimalan, a dosadašnji rezultati govore o spremnosti da ih riješavamo u atmosferi razumijevanja. Pitanje razgraničenja sa Bosnom i Hercegovinom smo uspješno završili i pored pritisaka zasnovanih na neutemeljenim tvrdnjama“, kazao je Darmanović.\nZogović je podsjetio da su kosovski zvaničnici ranije kazali da očekuju ustupke crnogorske strane po pitanju razgraničenja. On je kazao i da je, tokom posjete Prištini, premijer Duško Marković rekao da „komisija za razgraničenje ima pravo da mijenja graničnu liniju“.\n„To znači da naša strana ostavlja mogućnost odstupanja od Sporazuma o razgraničenju. Očito da će biti pomjeranja granične linije, a u središtu pažnje je Čakor“, kazao je Zogović.\nOdgovarajući na pitanje potpredsjednika Skupštine, Gencija Nimanbegua, kakva je alternativa Crne Gore nakon odluke EU da ne otvori pregovore sa Albanijom i Sjevernom Makedonijom, Darmanović je rekao da nema odustajanja od evroposkih integracija.\n„Takve alternative neće biti u smislu da ćemo od toga odustati. Mi nemamo alternativne modele izgradnje našeg društva niti alternativne sisteme vrijednosti. Članstvo u NATO i EU nije nešto što ima alternative. Neke zemlje u regionu o tome mogu da razmišljaju, ali mi ne“, rekao je Darmanović.\nNimanbegu je ocijenio da je EU promijenila odnos prema Zapadnom Balkanu i odlučila da ga stavi „na čekanje“.\n„Da li prolongiranje otvaranja pregovora novi pristupak kojim će i Crnu Goru staviti na čekanje i da pojedini regionalni lideri ramišljaju o alternativnim riješenjima poput tzv. malog Šengena koje nas podsjećaju na neka ne baš sjajna vremena“, ocijenio je Nimanbegu.\nbilo Darmanović Kosovu nije PREGOVORA teritorije ustupanju


Delegacija Kineskog filmskog arhiva u poseti Jugoslovenskoj kinoteci – Југословенска кинотека\nCiklus restaurisanih bisera kineske kinematografije, koji je u toku u Jugoslovenskoj kinoteci (od 12. do 17. decembra), povod je za posetu visoke delegacije Kineskog filmskog arhiva čime su intenzivirani kontakti dve institucije kulture.\nDirektor Jugoslovenske kinoteke Jugoslav Pantelić i zamenik direktora Kineskog filmskog arhiva Bai Jingrui istakli su na skupu održanom 14. decembra u Multimedijalnoj sali Kinoteke zadovoljstvo zbog unapređenja saradnje, kao i njen značaj za razmenu iskustava u oblasti digitalizacije i restauracije vrednih starih filmova.\n“Pred beogradskom publikom je zaista bitan presek klasičnog kineskog filma od 1934. godine, kada datira najstariji film izabran za ovu reviju, do 1990. godine. Zadovoljstvo je imati tokom revije važne i drage goste koji su nam približili ove filmove. Dolazak delegacije najveće azijske kinoteke posebno nam je značajan kao prilika za razgovore o gorućim pitanjima filmske arhivistike”, izjavio je Pantelić.\nOn je podsetio da je intenziviranje saradnje počelo proletos tokom festivala Il Cinema Ritrovato u Bolonji i nastavljeno posetom upravnika Arhiva Kinoteke Aleksandra Erdeljanovića Pekingu.\n“U toku su dogovori o uzvratnoj poseti i reviji srpskih restaurisanih filmova u Kini”, najavio je Pantelić.\nBai Jingrui je istakao da je “kineski film izaslanik kulturne razmene, snaga koja doprinosi boljem razumevanju i učvršćivanju prijateljstva između naših naroda”.\n“Čast nam je što smo u poseti Beogradu, na Festivalu kineskog filma u okviru turneje po zemljama na Putu svile, koja ima podršku kineske vlade. Srbija je zemlja sa dugom istorijom i sjajnom kulturom, pozornica na kojoj se spajaju istočna i zapadna civilizacija. Mi pridajemo veliki značaj ovom festivalu i zato smo za dragu srpsku publiku pažljivo odabrali deset izuzetnih ostvarenja koja su obeležila istoriju kineskog filma, a tehnički su restaurisana na takav način da su u potpunosti sačuvani originalni izgled i sadržaj. Posredstvom ovih filmova, snimanih od 30-ih do 90-ih godina 20. veka, publika se može upoznati sa umetničkim stilom kineskih autora, kao i sa različitim sferama kineskog društva u različitim periodima isotrije”, rekao je Bai Jingrui. On je zahvalio “srpskim kolegama čije je veliko zalaganje – garancija kvaliteta ovog festivala”.\nNapominjući da je Kineski filmski arhiv jedini nacionalni filmski arhiv u Kini i najveći u celoj Aziji, precizirao je da njegova kolekcija broji 60.000 kineskih i stranih filmova i više od 400.000 knjiga i časopisa o filmu, a da mu je “jedna od najvažnijih misija – prenošenje kineske filmske kulture u inostranstvo”. U protekle tri godine izabrano je 150 filmova sa kojima je Kineski filmski arhiv gostovao u 37 zemalja i regija i na festivalima, dok istovremeno u svojim bioskopima svake godine održava tematske festivale sa filmovima iz više zemalja.\n“Film je kao magični medij nosilac informacija o razvoju ljudske civilizacije i istorijskim promenama. Iz tog razloga čuvanje filmskog materijala je očuvanje i briga o civilizaciji naše planete. Jugoslovenska kinoteka, sa jednom od najbogatijih kolekcija u svetu, ima dragoceno iskustvo u prikupljanju, restauraciji i upotrebi filmskih materijala. Važan aspekt naše posete je razmena stručnih znanja i iskustava, što i jesmo ostvarili sa kolegama u Srbiji”, istakao je Bai Jingrui.\n“Kinu i Srbiju spaja veliko prijateljstvo, a čitave generacije kineske publike nose srpski film u jako lepom sećanju. Verujemo da saradnja naše dve institucije i filmskih stvaralaca iz naše dve zemlje ima izuzetnu perspektivu. Pozivam filmske stvaraoce iz Srbije da budu naši gosti kako bismo na filmskom platnu izgradili most prijateljstva naša dva naroda”, poručio je Bai Jingrui.\nUpravnik Muzeja kinoteke Marjan Vujović podsetio je da su u saradnji sa ambasadom NR Kine i udruženjem Konfučije već u nekoliko navrata održavani festivali kineskog filma, poslednji put u junu ove godine prilikom posete predsednika NR Kine Srbiji.\nUpravnik Arhiva Jugoslovenske kinoteke Aleksandar Erdeljanović istakao je da je kineska kinematografija jedna od najznačajnijih u svetu, sa više od 5.000 igranih filmova snimljenih od 1905. godine do danas. Uz pregled istorije kineskog filma, izneo je i utiske o nedavnoj poseti Kineskom filmskom arhivu, kao i festivalu Put svile u Ksianu.\n“Oduševljen sam onim što sam video. U Ksianu čuvaju nitratne filmove, u Pekingu negative. Obišao sam i upravnu zgradu, sale i bioskope. To je jedna od najznačajnijih kinoteka ne samo u Aziji nego u celom svetu”, rekao je on.\nErdeljanović je dodao da ugovor o saradnji obuhvata uzajamna gostovanja programa, razmenu ljudi, arhivsku delatnost, saradnju u digitalizaciji i drugim oblastima.\nSkupu u Kinoteci prisustvovali su članovi kineske delegacije: rukovodilac opšteg odeljenja Kineskog filmskog arhiva Gao Jing Song, zamenik rukovodioca u odeljenju za istraživanje filmska kulture Žuo Heng i inspektor odeljenja inspekcije Kineskog filmskog arhiva Ju Da, kao i predstavnici ambasade Kine u Beogradu.\nPrevious StoryPreminula novinarka Dragana Ćosić\nNext StoryПреминула холивудска глумица За За Габор


Sjeverna Koreja traži zajedničku istragu uzroka smrti Kim Džong Nama\nOsvježeno 20. februar/veljača, 2017.\n"Istraga malezijske policije nije u cliju razjašnjenja uzroka smrti i traženja osumnjičenog, nego ima političku svrhu", rekao je ambasador Kang Čol novinarima.\nKang je rekao da je policija "prikačila sumnju" na Sjevernu Koreju i pozvao Maleziju i međunarodnu zajednicu da sarađuju sa Pjongjangom u zajedničkoj istrazi.\nMalezijsko Ministarstvo spoljnih poslova saopštilo je danas da je pozvalo svog ambasadora u Severnoj Koreji na konsultacije i da je Kang pozvan da objasni svoje "neosnovane" optužbe.\nMalezijski premijer Nadžib Razak izjavio je danas novinarima da ima "apsolutno povjerenje" da policija i doktori "veoma objektivno" rade svoj posao i da očekuje da Pjongjang shvati da malezijske vlasti sprovode vladavimu prava.\nKim Džong Nam, stariji polubrat sjevernokorejskog lidera Kim Džong Una, umro je prošle sedmice na aerodromu u Kuala Lumpuru, pošto je vjerovatno bio otrovan.\nNa video snimku s nadzornih kamera koji je objavila japanska televizija, vidi se žena kako prilazi Kimu s leđa i nekoliko sekundi mu nešto drži iznad lica. Kim je zatim prišao radnicima i obezbjeđenju na aerodromu pokazujući na oči i tražeći pomoć.\nPjongjang je zahtijevao da mu se preda Kimovo tijelo, ali su malezijske vlasti uprkos tome sprovele čak dvije obdukcije, tvrdeći da su rezultati prve bili nejasni.\nDo sada su uhapšene četiri osobe s ličnim dokumentima iz Sjeverne Koreje, Malezije, Indonezije i Vijetnama. Među njima su dvije žene koje su navodno prišle Kimu dok je stajao na aerodromu.\nPolicija traga za još četiri Sjevernokorejca koji su otputovali iz Malezije na dan napada i pokušava da nađe Kimovog najbližeg rođaka koji bi zvanično identifikovao tijelo i pomogao u istrazi. Vjeruje se da Kim ima troje djece s dvije žene koje žive u Pekingu i Makau.


NOVA INVESTICIJA: Domaća kompanija zakupila zemljište, gradi se fabrika na 20.000 kvadrata | Ritam Inđije\nPoznata srpska građevinska firma „Zlatibor gradnja“ potpisala je ovih dana ugovor o zakupu 2,3 hektara zemljišta u severoistočnoj radnoj zoni na lokaciji 15 u Inđiji gde će biti izgrađen veliki objekat površine od 20.000 kvadrata.\nReč je o domaćem investitoru koji će izgraditi logistički centar i otvoriti nova radna mesta. Ovo je odličan način oporavka lokalnog budžeta i dobra prilika da se otvore nova radna mesta poručuje predsednik opštine Inđija.\n-Imali smo pre neki dan licitaciju koja je uspešno završena, a radi se o ozbiljnoj građevinskoj kompaniji iz Srbije. Reč je o jednoj od 7 investicija koje smo najavljivali u prethodnom periodu. Imali smo puno posla kako bi završili pomenutu industrijsku zonu koja nije bila potpuno komunalno opremljena. Sada vidimo da se to ulaganje isplatilo i sa ponosom možemo da dovedemo ne samo domaće već i velike svetske kompanije u ovu radnu zonu rekao je Vladimir Gak, predsednik opštine i naglasio da su uspeli da ostvare svoju viziju od pre dve godine.\nDanas je severoistočna radna zona jedna od najbolje opremljenih na teritoriji Srbije, može se reći i u jugoistočnoj Evropi. Ova industrijska zona, koja je u vlasništvu opštine Inđija, se prostire na površini od 97 hektara i ima veoma atraktivan geo-strateški položaj. Upravo iz tog razloga je omogućena dobra komunikacija sa Beogradom, Novim Sadom, auto-putem i aerodromom ističe prvi čovek opštine.\nNedavno otvoren Agromarket u Inđiji\nKako navodi Gak, nekoliko investitora je već zakupilo zemljište i počinje gradnju a pojedini su u procesu otuđenja zemljišta iz javne svojine.\nDakle, govorimo o pet novih investicija koje će biti realizovane u pomenutoj radnoj zoni na lokaciji 15 i dve koje su već realizovane. Za sada imamo prodate parcele za fabriku „Kvas“ koja počinje uskoro izgradnju objekta, zatim kompanija „Priča ketering“, domaća firma „Zelić d.o.o“(metalni proizvodi), firma „Zlatibor gradnja“ koja i još jedna svetski poznata kompanija o kojoj ćemo govoriti čim budemo imali potpisan ugovor ističe on i dodaje da je nedavno otvoren savremen logistički centar kompanije „Agromarket“ a uskoro se očekuje otvaranje objekta firme „MB trans“.\nJedini način oporavka budžeta opštine Inđija, koji je bio zadužen preko 2 milijarde dinara, predsednik vidi kroz nove investicije.\n-Realizacijom pomenutih investicija dobićemo nove prihode u budžetu kroz porez na imovinu i porez na zarade objašnjava predsednik i kaže da je to dobar model za svaku lokalnu samoupravu kojim će se ubrzati privredni razvoj opštine i obezbediti nova sredstva u „opštinskoj kasi“ za buduće projekte.


Armagedon u SAD: 29 tornada pogodilo centralnu Ameriku uništavajući sve pred sobom | Vestinet.rs\nPočetna SVET\tArmagedon u SAD: 29 tornada pogodilo centralnu Ameriku uništavajući sve pred sobom\nViše desetina tornada poharalo je centralni deo Sjedinjenih Američkih Država, uništavajući na svom putu kuće i prevrćući automobile, dok je zbog obilnih padavina ponegde došlo i do poplava, objavili su danas američki mediji.\nTelevizijski kanal specijalizovan za meteorologiju „Veder čenel“ je izvestio da je u saveznim državama Kanzas, Nebraska, Teksas i Oklahoma uočeno najmanje 29 tornada, prenela je agencija AFP.\nZasad nema izveštaja o mogućim ljudskim žrtvama, a najveća materijalna šteta je zabeležena u Oklahoma Sitiju, koji su pogodile čak dve oluje u istom danu. U tom gradu je nevreme uništilo više kuća, prevrtalo automobile na autoputu i uzrokovalo prekid snabdevanja električnom energijom.\nU južnom delu Oklahoma Sitija je juče palo do 15 centimetara kiše, pa je grad po prvi put u svojoj istoriji izdao upozorenje za poplavu, izjavila je portparol gradske vlasti Kristi Jeger.\nSnimci lokalne filijale Si-En-Ena ukazuju na veliku materijalnu štetu u čitavoj saveznoj državi Oklahomi, uključujući jednu zgradu kroz koju je prošao tornado, pa su svuda po okolnim livadama razasuti lični predmeti stanara.\nU gradu Tatl, oko 50 kilometara jugozapadno od Oklahoma Sitija, juče je usled oštećenja izazvanih tornadima iz jednog zoološkog vrta pobeglo više medveda, ali su oni brzo uhvaćeni.\n„Centralnom delu SAD će i tokom narednog vikenda pretiti izuzetno loše vreme, zahvaljujući veoma sporom kretanju tog vremenskog fronta sa jednog na drugi kraj Severne Amerike“, saopštila je američka Meteorološka služba.\nTa služba je upozorila i da opasnost od tornada i dalje preti delovima Nebraske, Kanzasa, Oklahome i Teksasa.\nAmbasador SAD pri NATO: Amerikanci desetkovani u Evropi


Srbija formira bazu DNK za "nestale bebe" | Novosadski informativni portal 021\nSrbija formira bazu DNK za "nestale bebe"\nSrbija će uskoro dobiti DNK bazu podataka roditelja i srodnika, koji sumnjaju da su im deca nestala iz porodilišta, kao i osoba koje sumnjaju da su ukradene po rođenju.\nOvo je jedan od zaključaka interresorne Komisije za ispitivanje postupanja državnih organa u rasvetljavanju prijavljenih slučajeva "nestalih beba", koja se sastala 11. Jula, pišu Novosti.\n"Ova odluka je usvojena jednoglasno, što pokazuje posvećenost države da konačno reši ovaj problem. Roditelji, deca ili srodnici koji izraze osnovanu sumnju o nestanku beba, potkrepljenu relevantnim dokazima, moći će da daju svoje DNK uzorke, bilo preko krvi ili brisa, u nacionalni registar. Tako će se formirati baza podataka i omogućiti besplatno upoređivanje uzoraka roditelja koji traže decu sa decom koja traže roditelje.", kaže za Novosti Radiša Pavlović, član Komisije i predsednik Udruženja "Za istinu i pravdu o bebama".\nOvaj posao, prema odluci Komisije, biće poveren Laboratoriji za DNK analizu Nacionalnog kriminalističko-tehničkog centra MUP.\nPredlog za formiranje ovakve baze roditelji i Pavlovićevo Udruženje podneli su još pre godinu dana. U junu je i Savet Evrope, kako su tada naveli u saopštenju, "ohrabrio" srpske vlasti da uspostave međunarodno dostupnu DNK bazu.\n"Ovakav registar bio bi veliko finansijsko olakšanje za roditelje koji traže decu, jer su analize u privatnim laboratorijama skupe, a ishod neizvestan. Sednici Komisije je prisustvovao i Mlađan Radivojević, iz sela Donji Adrovac, prva dokazano ukradena beba u Srbiji. Za njega dve porodice sumnjaju da bi mogao da im bude sin i dobrovoljno su dale uzorke", kaže Pavlović.\n14.07.2019\t• 09:54\n24/7 snimanje svakog dela porodilista i kradje vise nece biti.\n13.07.2019\t• 21:02\nMeni je i dalje nepojmljivo da se u narodu prica kako postoji neka tamo drzavna bezbednost i neke tamo agencije u senci koje motre sve sta radimo, znaju sve o nama, a nisu uspeli da sprece ovakva zlodela, da pohapse sve lekare babice i predatore koji su ucestvovali.\nKoji su to monstrumi, covece..\n13.07.2019\t• 20:05\nPotrebno je uporediti DNK roditelja koji traze decu sa DNK usvojenom decom na Balkanu i šire.\nZamenik gradonačelnika Beograda Goran Vesić najavio je da će Grad platiti logistiku da se sprovede kontrolisani eksperiment organizacije koncerta.\nIsplata prvih 30 evra punoletnim građanima koji su se prijavili počeće u sredu, 12. maja.\nZa koga je Šapić koristio rupe u zakonu?\nAleksandar Šapić, lider Srpskog patriotskog saveza, gostujući u Utisku nedelje priznao je da je 2014. godine koristio "rupu u zakonu" da zaposli "10 do 15 ljudi" na Novom Beogradu.\nTončev dobitnik priznanja "Džentlmen godine"\nNa Kosovu 49 novih slučajeva korone\nU poslednja 24 sata na Kosovu su još tri osobe umrle od posledica zaraze koronavirusom, pa je ukupan broj preminulih poveća na 2.213.\nIstoričarka: Pesme izvođene na svečanoj akademiji jesu ljotićevske\nIstoričarka i članica Predsedništva Partije radikalne levice Milena Repajić izjavila je danas da su pesme izvođene na svečanoj akademiji ipak ljotićevske pesme.\nPutevi Srbije saopštili su da je normalizovan saobraćaj u mestu Prijanovići u opštini Požega, a nakon obustave zbog saobraćajne nesreće.\nStan u Sarajevskoj ulici 50 u Beogradu zapalio se danas oko 17 časova, a stanari među kojima su i deca, evakuisani su, javila je Radio-televizije Srbije (RTS).\nNovi zakon o legalizaciji trebalo bi da omogući da se u što kraćem roku ozakone bespravno izgrađeni objekti, kojih je u Srbiji skoro dva miliona, uz minimalnu cenu i jedan dokument.\nPotpisani dres Kristijana Ronalda prodat je za 1,3 miliona dinara na aukciji za pomoć osmomesečnom Gavrilu Đurđeviću, koji boluje od spinalne mišićne atrofije.\nJedna osoba je danas povređena u požaru u centru Beograda, u Pop Lukinoj ulici.\nU domovima za stare i socijalnim ustanovama 74 korisnika zaraženo koronom\nU ustanovama socijalne zaštite i domovima za smeštaj odraslih i starih, prisustvo koronavirusa potvrđeno je kod 74 korisnika i 121 zaposlenog, saopšteno je u utorak.\nKorona u Srbiji: Preminulo još 18 osoba, 1.125 novih slučajeva\nU poslednja 24 sata preminulo je još 18 osoba od posledica koronavirusa u Srbiji, pa je ukupan broj žrtava povećan na 6.594, objavljeno je na sajtu Ministarstva zdravlja covid19.rs.\nMisteriozna smrt Vladimira Cvijana, nekadašnjeg saradnika Borisa Tadića i Aleksandra Vučića, i dalje izaziva pažnju javnosti.\nMogućnost putovanja i 3.000 dinara motivisali Pazarce i Tutince da se vakcinišu\nPoslednjih nekoliko dana broj vakcinisanih protiv korona virusa na dnevnom nivou u Novom Pazaru i Tutinu povećan je za oko 50 odsto, pokazuju podaci zdravstvenih ustanova.\nTeška saobraćajna nesreća kod Požege, poginule dve osobe\nDve osobe su poginule u teškoj saobraćajnoj nesreći u Prijanovićima kod Požege.\nNikolić: U izraelsko-palestinskim sukobima nema povređenih državljana Srbije\nU najnovjim izraelsko-palestinskim sukobima nema povređenih državljana Srbije, izjavio je danas za Radio Beograd 1 počasni konzul Srbije u Izraelu Aleksandar Nikolić.\nFOTO, VIDEO: Trojica Beograđana uhapšena zbog heroina, oružja, plastičnog eksploziva...\nBeogradska policija je u opsežnoj akciji zaplenila više od pet kilograma heroina i uhapsila L. B. (32), N. L. (33) i N. M. (24).\nU petak nova sednica Kriznog štaba\nSednica Kriznog štaba, na kojoj će biti razmatrana epidemiološka situacija, održaće se u petak, potvrđeno je Tanjugu u vladi.\nPredsednik Jedinstvene Srbije Dragan Marković Palma saopštio je da je tužio sina predsednice Stranke slobode i pravde (SSP) u Jagodini Katarine Jokić, zbog lažnog prijavljivanja obijanja stana.